hotchpotch/miracl-hf-unified huggingface dataset:
బాషా ఎస్‌.ఎం
బాషా ఎస్‌.ఎం కడప జిల్లా సిద్ధవటం గ్రామంలో 1950 జూలై 1 న జన్మించారు. వీరి తల్లి తండ్రులు: సయ్యద్‌ సాదిక్‌ బీ, సయ్యద్‌ ఫర్బుద్దీన్‌. కలం పేరు: చందు. చదువు: బి.ఎ., బి.ఎల్‌. ఉద్యోగం: రాష్ట్ర ప్రభుత్వ వ్యవసాయశాఖలో ఉద్యోగం ఐచ్ఛిక విరమణ తరువాత మానవ హక్కుల ఉద్యామకారుడిగా, రచయితగా స్థిరపడ్డారు.
1975లో 'జనపథం' పత్రికలో తొలి రచన ప్రచురితం. అనంతపురం జిల్లా ప్ర జ లు, ప్ర దానంగా రైతాంగ సమస్యలను విశ్లేషిస్తూ పరిశోధానాత్మక వ్యాసాలు వివిధా పత్రికలలో ప్రచురితం అయ్యాయి. ప్రజా సంఘాలు నిర్వహిస్తున్న ఉద్యమ పత్రికలకు రచయితగా చేయూత నిచ్చారు.
1. ఆరుగాలం, 2. అనంతపురం నీటి వనరులు మొదలగు వాటి మీద రచనలు చేశారు.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 56
బాషా షేక్‌
బాషా షేక్‌ ... బాపట్ల నుండి 'దర్గా ' మాసపత్రిక సంపాద కులుగా బాద్యతలను నిర్వహిస్తున్నారు.వీరి లక్ష్యం: అసమానతలు లేని సమ సమాజ నిర్మాణం కోసం ప్రజల్ని చైతన్యపర్చడం. 
బాషా షేక్‌ ... గుంటూరు జిల్లా బాపట్లలో 1974 జూలై 1 ఒకటిన జన్మించారు. వీరి తల్లితండ్రులు షేక్‌ నూరున్నీసా, షేక్‌ మీరా సాహెబ్‌. చదువు: ఇంటర్‌. వ్యాపకం: జర్నలిస్ట్‌.
1990లో 'పాపం సుబ్బారావు' కథానిక ప్రచురితం కావడంతో రచనా వ్యాసంగం ఆరంభంఅయ్యింది. కవితలు, కథలు, వ్యాసాలు వివిధ పత్రికలలో, సంకలనాలలో ప్రచురితం అయ్యాయి. రాష్ట్ర ప్రభుత్వం 'పుష్కర అవార్డు'తో సత్కరించింది. ప్రస్తుతం బాపట్ల నుండి 'దర్గా ' మాసపత్రిక సంపాద కులుగా బాద్యతలను నిర్వహిస్తున్నారు. లక్ష్యం: అసమానతలు లేని సమ సమాజ నిర్మాణం కోసం ప్రజల్ని చైతన్యపర్చడం.
షేక్‌ మహబూబ్ బాష
బాషా మహబూబ్‌ షేక్‌... 'తెలుగు భాషాభివృద్ధి ఉద్యమ వేదిక' ఏర్పాటు చేసి వేదిక అధ్యక్షులుగా తెలుగు బాషాభివృద్ధికి నిరంతర కృషి చేశారు. తెలుగు భాషాభిమాని. అనేక రచనలు చేశారు. తెలుగు భాషాభిమాని.
బాషా మహబూబ్‌ షేక్‌ ... గుంటూరు జిల్లా గుంటూరులో 1947 జూలై 1 ఒకిటిన జననం. వీరి తల్లితండ్రులు: షేక్‌ హబీబున్నీసా బేగం, షేక్‌ ముహమ్మద్‌ ఖాశిం. వీరు 12వ తరగతి వరకు చదువుకున్నారు. ఎం.ఎల్‌..సి (ఉస్మానియా). 'నవీన సాహితి బాషా' గా విఖ్యాతులు. ఆయుర్వేద వైద్యులు.
1974లో పురాణం సుబ్రమణ్యం శర్మ ప్రోత్సాహంతో 'స్పందన' కథానిక ఆంధ్రజ్యోతి వారపత్రికలో (1974 ఫిబ్రవరి) ప్రచురితమైంది. అప్పటి నుండి కథలు, కథానికలు, నాటికలు, నాటకాలు, కవితలు, పరిశోధనా వ్యాసాలు వివిధ పత్రికలలో మాత్రమే కాకుండా కవితా, కథానికల సంకలనాలలో చోటు చేసుకున్నాయి. మంచి వక్త. తెలుగు భాషాభివృద్థి ప్రధాన లక్ష్యంగా 'తెలుగు భాషాభివృద్ధి ఉద్యమ వేదిక' ఏర్పాటు చేసి వేదిక అధ్యక్షులుగా తెలుగు బాషాభివృద్ధికి నిరంతర కృషి చేశారు. తెలుగు భాషాభిమాని.
సాహితీ రత్న (పాలకొల్లు), సాహిత్య గాంధర్వ (విజయవాడ), తెలుగు వెలుగు బాషా (తెలుగు భాషా చైతన్య స్రవంతి, విజయవాడ). లక్ష్యం: తెలుగు అక్షరం ద్వారా తెలుగు భాషాభివృద్థి. 
1982లో హైదారాబాద్‌లో జరిగిన 'ఆంధ్రప్రదేశ్‌ ముస్లిం తెలుగు రచయితల సమ్మేళనం' సందర్భంగా వెలువడిన 'తెలుగు దివెవ్వలు' ప్రత్యేక సంచికలో 'స్నేహితునికి చిన్న మాట' వ్యాసం రాశారు.
బిందే అలీ సయ్యద్‌
బిందే అలీ సయ్యద్‌... నిజామాబాద్‌ జిల్లా ఎల్లారెడ్డి తాలూకాలోని కుగ్రామంలో 1922 ప్రాంతంలో జన్మించారు. వీరు బి.ఎస్.ఎల్.లో ఉద్యోగించారు.
గ్రామాల్లో పొలాలకు వెళ్ళే పల్లె పడుచులు పాడుకునే పాటల పట్ల ఆకర్షితులై 5వ తరగతి నుండి పాటలల్లడం ఆరంభం అయ్యింది. విద్యార్థిగా వున్నప్పుడు ఉన్నతపాఠశాలలో గురువులు నేర్పిన చందస్సు ఆధారంతో పద్యాలు పాడుతూ సహవిద్యార్థుల అభినందనల ప్రోత్సాహంతో పలు పాటలు రాసి మనోహరంగా పాడటమేకాదు ఆ పాటలన్నిటిని కలిపి 'పల్లెపాటలు' పుస్తకాన్ని 'కేకలు' పత్రిక ఎడిటర్‌ బైసా రామదాసు సహకారంతో వెలువరించారు. ఆ తరువాత మరికొన్ని గేయాలతో 'కదలి రా' (గేయమాలిక) తెచ్చారు.
వివిధపత్రికలలో వివిధాంశాల మీద వ్యాసాలు, కవితలు, పాటలు, గేయాలు ప్రచురితమయ్యాయి. బిఎస్‌ఎన్‌ఎల్‌ ఉద్యోగిగా, ఉద్యోగ సంఘం నేతగా ఆయన రాసిన నాటికలు ఆకాశవాణిలో ప్రసారం అయ్యాయి, ఉద్యోగ సంఘాలు చాలా నాటికలను ప్రదర్శించాయి. 1980లో పదవీవిరమణ చేశాక 'ప్రక్షాళన' ప్రబోధ గేయమాలికను తెచ్చారు. లక్ష్యం: సాహిత్యం ద్వారా వినోదం మాత్రమే కాకుండా వికాసం, విజ్ఞానాన్నిఅందించడం.
బుడన్‌ సాహెబ్‌ షేక్‌
బుడన్‌ సాహెబ్‌ షేక్‌ ముస్లిం రచయిత. ఆయన వ్రాసిన ఖుతుబ్‌నామా కావ్యాన్ని చదివిన కవిసామ్రాట్ విశ్వనాథ సత్యనారాయణ చేసిన ప్రశంసా వ్యాఖ్య... 'ఏ పద్యము తీసినను వసుచరిత్రయో, మను చరిత్రయో, పారిజాతాపహరణమో స్మృతికి తగులుతున్నది' అని అన్నారు.
బుడన్‌ సాహెబ్‌ షేక్‌ ... కడప జిల్లా కొత్తపల్లి జన్మించారు. వీరి తల్లితండ్రులు: మహబూబీ, ఖాశిం సాహెబ్‌. చదువు: బి.ఎ., బి.యల్‌. వృత్తి : న్యాయవాది.
కడపలో న్యాయవాదిగా పనిచేస్తూనే రచనా వ్యాసంగం సాగించారు. 1965లో చారిత్రక పద్యాకావ్యం 'ఖుతుబ్‌నామా' రాసేనాటికే ఉత్తమ కవిగా ఖ్యాతిగాంచారు. ఆనాటి ప్రముఖ పత్రికలన్నిటిలో ఆయన రచనలు చోటుచేసుకున్నాయి.
ఖుతుబ్‌నామా (1965), జలాల్‌నామా (అగ్బరు చరిత్ర, 1969), రామేనామా (పద్యాకావ్యాలు). ఖుతుబ్‌నామా గ్రంథం మైసూరు విశ్వవిద్యాలయంలో డిగ్రీ విద్యారులకు పాఠ్య గ్రంథంగా అనుమతించారు. ఖుతుబ్‌నామా కావ్యాన్ని చదివిన కవిసామ్రాట్ విశ్వనాథసత్యనారాయణ చేసిన ప్రశంసా వ్యాఖ్య: 'ఏ పద్యము తీసినను వసుచరిత్రయో, మను చరిత్రయో, పారిజాతాపహరణమో స్మృతికి తగులుతున్నది' (ఖుతుబ్‌ నామా, 1965, ప్రచురణ: అబ్దుల్‌ సలాం, కడప). 1965లో 'గోలకొండ' శీర్షికతో రాసిన చారిత్రక పద్యాకావ్యంలోని పద్యాలు పాలా వెంకట సుబ్బయ్య సంపాదాకత్వంలోని 'కలభాషిణి' పత్రికలో ప్రచురితమయ్యాయి. ఆ పద్యాలకు మంచి పాఠకాదరణ లభించడంతో గోలకొండ చరిత్రను కావ్యముగా వ్రాయమని వెంకట సుబ్బయ్య కోరగా పూర్తిస్థాయిలో 'ఖుతుబ్‌నామా' (పద్యకావ్యం) వ్రాశారు.
చాంద్‌ బాషా పి
చాంద్‌ బాషా పి... అనంతపురం జిల్లా పెనుగొండ గ్రామంలో 1972., సెప్టెంబరు 8 న జన్మించారు. ఇతని కలంపేరు: జాబిలి జయచంద్ర. వీరి తల్లితండ్రులు: ఎ.రమిజాబి, ఎ.జాఫర్‌ అలీ సాహెబ్‌. చదువు: ఎం.ఏ (హిందీ)., హెచ్ప్‌టి. ఉద్యోగం: హింది పండిట్‌.
1996లో సాహిత్య రంగ ప్రవేశం.2000లో చేశారు. ఇతని కవిత 'మట్టిమనిషి' తొలి సారి ప్రచురితం అయ్యింది. అప్పటినుండి వివిధ పత్రికలలో, సంకలనాల్లో కవితలు, కథలు ప్రచురించ బడ్డాయి...
రాధేయ కవితా పురస్కారం (2005, అనంతపురం), తెలుగు సాహితీ సమితి పురస్కారం (2006, కర్నూలు), శరత్‌ సాహితీ స్రవంతి పురస్కారం (2007, కరీంనగర) ఇందుకూరి సాహితీ భారతి పురస్కారం 2008, నిజామాబాద్‌, జిల్లాస్థాయి ఉత్తమ సాహితీవేత్త 200, అనంతపురం, ఇలా చాల పురస్కారాలందుకున్నారు. ఇతని లక్ష్యం: అసమానతలు లేని సమాజ నిర్మాణంలో కవిగా సాహిత్య సేవ. సామాన్య ప్రజల సమస్యల పరిష్కారం కోసం సామాజిక సేవా కార్యకర్తగా నిరంతరం చేయూత ఇవ్వడం.
కిన్నెరసాని పాటలు
కిన్నెరసాని పాటలు కవిసమ్రాట్‌ విశ్వనాథ సత్యనారాయణచే రచింపబడిన గేయకావ్యము.
గోదావరిలో కలిసిపోయే ఒక వాగు కిన్నెరసాని. కవి ఈ వాగును ఒక గొప్పంటి గృహిణిగా ఊహిస్తున్నాడు. ఆమెకు కూడా అత్తాకోడళ్ళపోట్లాట తప్పింది కాదు. భర్త మీద ప్రేమను ఒదులుకోక అత్తమీద పెత్తనం చలాయించలేక ఏమీ చేయలేని ప్రియుడ్ని వదలి కోపంతో కిన్నెర అడవుల వెంట పరుగెడుతుంది. తన ప్రియురాల్ని వెదుకుతూ తుదకు ప్రేమతాపంతో ఇద్దరూ కలుసుకొని ఒకరి ఎడబాటును ఇంకొకరు సహించలేకపోతారు. అపుడు అతను శోకించి శోకించి ఆమెను విడిచి కొండగా (రాయి)మారతాడు. ఆ సమయంలో కిన్నెరసాని తొడిమలేని పువ్వులా, మిక్కిలి సిగ్గుగల రాచకన్నెలా, కాంతిలేని రత్నంలా నడుస్తుంది. రాయిలా పడివున్న భర్తను విడువలేక సాగుతుంది కిన్నెరసాని వగపు తీగలా తిరుగుతుంది. తాను కూడా రాయిని కాలేక నదిని అయినందుకు లోలోపల దిగులు చెందుతుంది. విషాద గీతికల్లా శబ్దం చేస్తూ నడుస్తుంది. ఒకచోట నిలబడలేక అటుఇటు ఉరుకుతుంది. పోనీ తిరిగి కిన్నెరసానిగా ప్రవహించ వలెనని భావిస్తుంది. ఆ కోరిక ఆవహించగా తనను విడిచి భర్త ఉండలేడని, ఇక చెలిమి లేదని తలపోస్తుంది. అటువంటి భర్తతో కాపురం లేనందుకు వగస్తుంది, ఏడుస్తుంది కిన్నెరసాని. జలదేవతలు వచ్చి కిన్నెరసానిని పదమని బలవంత పెట్టగా పతిని వదలలేక వదలలేక కదలిపోతుంది. కిన్నెరసానిని చూచి కడలిరాజు మోహించి ఉప్పొంగుతాడు. కిన్నెరసాని తను తొందరపాటును, తెలివితక్కువ తనాన్ని తలచుకుని భోరున విలపిస్తుంది. ఆమె ఏడుపును చూసి అడవిలోని ఎలుగులు, పులుగులు, మృగములు, గాలులు రోదిస్తాయి. ఈ వార్త విని గోదావరి కరిగిపోయి తన కెరటాలను చాచి కిన్నెరసానిని ఆదుకుని కడలిరాజు నీ జోలికి రాడు అని అభయమిస్తుంది. గోదావరీనది ఆశ్రయంలో కిన్నెరసాని తిరిగి తన వైభవాన్ని సంతరించుకుంటుంది.
జె. సి. దివాకర్ రెడ్డి
జె. సి. దివాకర్ రెడ్డి ఆంధ్రప్రదేశ్ రాష్ట్రానికి చెందినా రాజకీయనాయకుడు. పూర్తి పేరు జూటూరూ చిన దివాకర్ రెడ్డి.తండ్రి జూటూరూ చిన నాగి రెడ్డి స్వాతంత్ర్యసమరయోధులు. ఈయన 2014 ఆంధ్రప్రదేశ్ శాసనసభ ఎన్నికలులో అనంతపురం లోక్‌సభ నియోజకవర్గం నుంచి తెలుగుదేశం పార్టీ తరపున పోటీ చేసి పార్లమెంట్ సభ్యులుగా ఎన్నికయ్యారు.
ఇప్పటివరకు ఆరు సార్లు ఆంధ్రప్రదేశ్ రాష్ట్ర శాసన సభ్యులుగా ఎన్నికయ్యారు, ఐదు సార్లు తాడిపత్రి నుంచి ఎన్నికయ్యారు. 2004 - 2006 లో రోడ్లు మరియు భవనాల శాఖ మంత్రిగా పనిచేసారు.
కాంగ్రెస్‌ సీనియర్‌ నాయకుడు జె.సి.దివాకర్‌ రెడ్డి, ఆయన సోదరుడు జె.సి.ప్రభాకర్‌ రెడ్డి తెలుగుదేశం పార్టీలో చేరారు. దివాకర్‌ రెడ్డి కుమారుడు పవన్‌ రెడ్డి కూడా వారిని అనుసరించారు. తెలుగుదేశం అధినేత చంద్రబాబు సమక్షంలో పార్టీ సభ్యత్వం స్వీకరించారు 
రాజకీయాల్లో సీనియర్ నేత జె.సి దివాకర్ రెడ్డి అంటే తెలియని వారు వుండరు... రాష్ట్ర విభజన ముందు వరకు కాంగ్రెస్ లో వున్న ఆయన, విభజన తర్వాత టీడిపీ లోకి వచ్చారు. జె.సి ఏ పార్టీలో ఉన్నప్పటికీ ఆయన స్టైల్ డిఫరెంట్ గా వుంటుంది... సహజంగా రాజకీయ నాయకులు ఏది మాట్లాడినా చాలా జాగ్రత్తగా మాట్లాడుతారు... తమ అభిప్రాయలు డైరెక్ట్ గా ఎక్ష్ప్రెస్స్ చెయ్యరు... కాని జె.సి.దివాకర్ రెడ్డి మాత్రం తన అభిప్రాయలు నిర్మొహమాటంగా చెప్తారు... దేనికి భయపడరు. కుండ బద్దలు కొట్టినట్టు మాట్లాడటమే ఆయన స్టైల్.
ఆయనకు మనస్సుకు ఏమి అనిపించినా వెంటనే బయటకు మీడియా ముందైన అనేస్తారు. దాంతో అనేక సార్లు. చిన్నచిన్న సమస్యలు వచ్చినవి.
అనంతపురం జిల్లాలో ప్యాక్షన్ రాజకీయాల్లో నాయకుడు అని ఎవరైన అన్నా నో నో నా చేతికి ఏప్పుడు రక్తం అంటలేదు అంటారు. అతనిపైన కేసులు ఉన్నాయి.
https://www.youtube.com/watch?v=G4U4cigX_f0
కొండా సురేఖ
మాజీ మంత్రి శ్రీమతి శ్రీకొండా సురేఖ వరంగల్ జిల్లాకు చెందిన తెలంగాణ రాష్ట్ర సమితి పార్టీ రాజకీయ నాయకురాలు.
ఆమె వరంగల్ జిల్లాకు చెందిన ఊకల్ లో 19 ఆగస్టు 1964 తుమ్మ చంద్రమౌళి రాద దంపతులకు జన్మించారు.
ఆమె 1955లో మండల పరిషత్ కు ఎన్నికైనారు. 1996లో ఆమె ఆంధ్రప్రదేశ్ పి.సి.సి సభ్యురాలిగా నియమింపబడ్డారు. 1999 లో ఆమె శాయంపేట నియోజకవర్గం నుండి శాసనసభ్యురాలిగా ఎన్నికైనారు. 1999 లో ఆమె కాంగ్రెస్ లెసిస్లేచర్ పార్టీ కోశాధికారిగానూ, మహిళ మరియు శిశు సంక్షేమశాఖ సభ్యురాలిగానూ, ఆరోగ్య మరియు ప్రాథమిక విద్య కమిటీ సభ్యురాలిగా కూడా ఉన్నారు.ఆమె ఆల్ ఇండియా కాంగ్రెస్ కమిటీ సభ్యురాలిగా 2000లో నియమింపబడ్డారు.
2004లో శాయంపేట శాసనసభ్యురాలిగా ఎన్నికైనారు. ఆమె కాంగ్రెస్ పార్టీ అధికార ప్రతినిధిగా ఎన్నికైనారు. 2005లో ఆమె మ్యునిసిపల్ కార్పొరేషన్ కు ఎక్స్‌ అఫీసియో సభ్యురాలిగా ఉన్నారు. 2009 లో పరకాల శాసనసభ నియోజకవర్గం శాసనసభ్యురాలిగా ఎన్నికైనారు.
ఆమె వై.యస్.రాజశేఖరరెడ్డి మంత్రివర్గంలో ఆమె మహిళాభివృద్ధి మరియు శిశు సంక్షేమం, బధిరుల సంక్షేమ మంత్రిగా కూడా పనిచేసారు. కానీ రాజశేఖరరెడ్డి మరణం తరువాత ఆయన కుమారుడు వై.ఎస్. జగన్మోహన్ రెడ్డి కి అత్యధిక మెజారీటీ సభ్యుల మద్దతు ఉన్నప్పటికీ ముఖ్యమంత్రి పదవిని కాంగ్రెస్ అధిష్టానం యివ్వనందున ఆ పదవికి రాజీనామా చేసారు.
జగన్మోహనరెడ్డి కారణంగానూ మరియు రాజశేఖరరెడ్డి పేరును ఎఫ్.ఐ.ఆర్ లో చేర్చడం మూలంగానూ ఆమె జూలై 4 2011 న తన శాసన సభ్య సభ్యత్వానికి రాజీనామా చేసారు.
ఆమె జూన్ 12,2012 న మరల జరిగిన ఉప ఎన్నికలలో పరకాల అసెంబ్లీ నియోజకవర్గ ఎన్నికలలో యై.యస్.ఆర్ కాంగ్రెస్ పార్టీ తరపున పోటీ చేసారు.
జగన్మోహనరెడ్డి పార్టీ సభ్యుల మూలంగా ఆమె జూలై 2913 న వై.యస్.ఆర్.కాంగ్రెస్ పార్టీ కి రాజీనామా చేసారు. ఆమె ప్రస్తుతం తెలంగాణ రాష్ట్ర సమితి పార్టీలో చేరి వరంగల్ తూర్పు శాసనసభ నియోజకవర్గం నుండి శాసన సభ్యురాలిగా ఎన్నికైనారు.
ఆమె వరంగల్ జిల్లాకు చెందిన తెలంగాణ రాష్ట్రసమితి ఎం.ఎల్.సి అయిన కొండా మురళి ని వివాహమాడారు. వారికి ఒక కుమార్తె శ్రీమతి సుస్మిత పటేల్.
భువనవిజయం (రూపకం)
భువనవిజయం (రూపకం) 1952 ప్రాంతాలలో గుంటూరులోని ఏకా ఆంజనేయులు అనే సాహిత్య పోషకుడి ఆలోచనా ఫలితంగా జమ్మలమడక మాధవరామశర్మ రూపకల్పన చేసిన రూపకం.
శ్రీకృష్ణదేవరాయల ఆస్థానానికి భువనవిజయము అని పేరు. ఇతడి ఆస్థానంలో సంస్కృతాంధ్ర, కన్నడ, తమిళ కవులెందరో ఉండేవారు. వారిలో ఎనిమిది మందికి అష్టదిగ్గజాలు అనే పేరు వచ్చింది. ఇతడు తన సభలో ఎనిమిది దిక్కులా ఎనిమిది సింహాసనాలు ఏర్ఫాటు చేసి అల్లసాని పెద్దన మొదలైన కవులను సింహాసనాలపై ఆసీనులను చేసి గోష్ఠి జరిపేవాడు అని ప్రతీతి. దీనిని స్ఫూర్తిగా తీసుకుని 1952 ప్రాంతాలలో గుంటూరులోని ఏకా ఆంజనేయులు అనే సాహిత్య పోషకుడికి పెద్దనాది కవులుగా విశ్వనాథ సత్యనారాయణ వంటి పెద్ద కవులను ఆహ్వానించి రాయలుగా ఎవరైనా సాహితీప్రియుడైన ప్రముఖవ్యక్తిని కూచోబెట్టి గోష్ఠి నిర్వహిస్తే ఎలా ఉంటుందనే ఆలోచన వచ్చింది. అతడి ఆలోచనకు జమ్మలమడక మాధవరామశర్మ రూపకల్పన చేశాడు. ఆవిధంగా మొట్టమొదటి భువనవిజయ రూపకం గుంటూరులో ప్రారంభమైంది. దీనిలో జమ్మలమడక మాధవరామశర్మ తిమ్మరుసు గాను, విశ్వనాథ సత్యనారాయణ పెద్దన గాను, మోచర్ల రామకృష్ణయ్య , వేదాంతకవి ప్రభృతులు వివిధ పాత్రలను ధరించారు. హైకోర్టు నాయమూర్తి కందా భీమశంకరం శ్రీకృష్ణదేవరాయల పాత్రను పోషించాడు. వీరంతా సాంప్రదాయ సూచకమైన ధోవతి, శాలువా, లాల్చీలే తప్ప ప్రత్యేకమైన వేషధారణ చేసుకోలేదు.
ఆనాటి నుండి భువన విజయము పేరుతో ఆంధ్రరాష్ట్రం నలుమూలలా కొన్ని వేల ప్రదర్శనలు జరిగాయి. తెలంగాణా ప్రాంతములో దివాకర్ల వేంకటావధాని దీనిని ఒక నాటకంగా రచించి, కొంతమంది విద్యాంసులను ఎంపికచేసి, వాళ్ళచేత వేషధారణ చేయించి, రంగులు పూయించి కొన్ని వందల ప్రదర్శనలు ఏర్పాటు చేశాడు. తెలుగు రాష్ట్రంలోనే కాక వివిధ రాష్ట్రాలలో తెలుగువారున్న ప్రతిచోటా ఈ సాహితీరూపకం ప్రదర్శింపబడింది. అంతే కాకుండా తానా సంస్థ సహకారంతో అమెరికాలో న్యూయార్క్, పిట్స్‌బర్గ్, న్యూజెర్సీ, డెట్రాయిట్, చికాగో, డెన్వర్, లాస్ ఏంజిలిస్, శాన్ ఫ్రాన్సిస్కో మొదలైన నగరాలలో ప్రదర్శింపబడింది. ఈ రూపకాలలో ఆయా పాత్రధారుల సాహితీప్రాభవము, సమయస్ఫూర్తి, ఆశుకవితా ప్రజ్ఞ ఈ ప్రక్రియకు ఎంతో పేరు తెచ్చిపెట్టింది.
ఆవుల సాంబశివరావు, జి.రామానుజులునాయుడు, కె.పి.నారాయణరావు, కనుమలూరు వెంకటశివయ్య, ఐ.వి.సుబ్బారావు, ఎస్.వి.జోగారావు, జూపూడి యజ్ఞనారాయణ, పళ్లె పూర్ణప్రజ్ఞాచార్యులు,సీబీవీఆర్కే శర్మ,ఆచార్య ప్రభాకర శ్రీకృష్ణ భగవాన్,వడ్డి శ్యామసుందరరావు, డా అక్కిరాజు సుందర రామకృష్ణ  మొదలైన ప్రముఖులెందరో రాయల పాత్రను ధరించి భువన విజయ రూపకానికి గౌరవం చేకూర్చారు.
ప్రసాదరాయ కులపతి, పొత్తూరి వెంకటేశ్వర రావు, పిరాట్ల వెంకటేశ్వర్లు,జంధ్యాల పాపయ్యశాస్త్రి, ఓరుగంటి నీలకంఠశాస్త్రి, వావిలాల సోమయాజులు, ఏలూరిపాటి అనంతరామయ్య, కోగంటి సీతారామాచార్యులు, మేడసాని మోహన్, తంగిరాల వెంకట సుబ్బారావు, ముదిగొండ శివప్రసాద్, గుండవరపు లక్ష్మీనారాయణ, జంధ్యాల మహతీశంకర్, కడిమెళ్ళ వరప్రసాద్, అక్కిరాజు సుందర రామకృష్ణ, మాడుగుల నాగఫణిశర్మ, మొవ్వ వృషాధిపతి, పింగళి వెంకటకృష్ణారావు, పింగళి జగన్నాథరావు, గండ్లూరి దత్తాత్రేయశర్మ, వద్దిపర్తి పద్మాకర్ డా.రాయప్రోలు వేంకట కామేశ్వరశర్మ, రావూరి వెంకటేశ్వర్లు, వారణాసి వెంకటేశ్వర శాస్త్రి,డా యస్వీ రాఘవేంద్రరావు, యెఱ్ఱాప్రగడ రామకృష్ణ, ఆచార్య బేతవోలు రామబ్రహ్మం, మైలవరపు సాంబశివరావు, జనాబ్ ఖాదర్ ఖాన్,ధూళిపాళ మహాదేవమణి, పీసపాటి నరసింహమూర్తి, సినీనటుడు పద్మనాభం, అబ్బిరెడ్డి పేరయ్య నాయుడు, కొంపెల్ల రామసూర్యనారాయణ , కేసాప్రగడ సత్యనారాయణ మొదలైనవారు.
పి.వి.ఆర్.కె ప్రసాద్
పి. వి. ఆర్. కె ప్రసాద్ ఒక మాజీ ఇండియన్ అడ్మినిస్ట్రేటివ్ సర్వీసులో అధికారి. ఇతడు ఐ.ఎ.ఎస్. అధికారిగా పలుచోట్ల పనిచేశాడు. ముఖ్యమంత్రి, ప్రధానమంత్రుల వద్ద కార్యదర్శిగా పనిచేశాడు. తిరుమల తిరుపతి దేవస్థానాలకు ఎక్జిక్యూటివ్ ఆఫీసర్‌గా పనిచేశాడు. సాహిత్యాభిమాని. ఆధ్యాత్మిక, ధార్మికవేత్త. సాహితీవేత్తలను, కళాకారులను ఎంతో ప్రోత్సహించాడు. తన ఉద్యోగప్రస్థానంలో సంభవించిన, తారసపడిన అనుభవాలను పుస్తకరూపంలో అందించాడు. తిరుపతి తిరుమల దేవస్థానముల కార్యనిర్వహణాధికారిగా ఇతడు అందించిన సేవలకు రాష్ట్రరత్న, శ్రీ కృష్ణ అనుగ్రహ, రాజర్షి వంటి ఎన్నో పురస్కారాలను అందుకొన్నాడు.
ఇతడు ఉమ్మడి ఆంధ్రప్రదేశ్ రాష్ట్రంతో పాటు కేంద్ర ప్రభుత్వ సర్వీసులలో వివిధ పదవులు నిర్వహించాడు. ఇతడు నిర్వహించిన కొన్ని పదవులు:
ఇతనికి గుండెపోటు రావడంతో హైదరాబాదు బంజారా హిల్స్‌లోని ఒక ప్రైవేటు ఆసుపత్రిలో చికిత్స పొందుతూ 2017, ఆగస్టు 21, సోమవారం తెల్లవారు జామున మరణించాడు.
అక్షరశిల్పులు
అక్షరశిల్పులు ముస్లిం కవులు-రచయితల సంక్షిప్త పరిచయాలను తెలియజేసిన పుస్తకం. దీనిని ప్రముఖ రచయిత సయ్యద్‌ నశీర్‌ అహమ్మద్‌ రచించారు.
ఈ పుస్తకంలో మొత్తం 333 కవులు, రచయితలు, అనువాదకుల వివరాలను పొందుపర్చారు. ఈ ప్రముఖుల విశేషాలను పొందుపర్చడానికి మార్చి 2008 లో ఒక ప్రకటన చేసారు. అందులో భాగంగా 242 మంది రచయితలు వారి వివరాలను పుస్తక రచయితకు నేరుగా పంపారు. వీటితో పాటు అనేక పుస్తకాలలో గల వారి వివరాలను కూడా చేర్చి "కవులు రచయితల జాబితా"ను తయారుచేసారు. ఆ కవుల సాధారణ నామాలను పరిగణనలోకి తీసుకొని వారి జాబితాను ఆంగ్ల అక్షరక్రమంలో పొందుపర్చారు. ఈ కవుల జీవిత విశేషాల కోసం వివిధ గ్రంథాలను మూలాలుగా తీసుకొని ఆయా మూలాల జాబితాను పుస్తక చివరి పుటలలో పొందుపర్చారు.
తెలుగు సాహితీ రంగంలో తెలుగు మాతృ భాష కాని ముస్లిం రచయితల సేవలు అమూల్యం. వీరు అనేక అపురూప గ్రంథాలను అసంఖ్యాకంగా తెలుగు పాఠకులకు అందించారు. తెలుగు సాహిత్య రంగానికి వన్నెతెచ్చిన అవధాన ప్రక్రియను సైతం అలవోకగా నిర్వహిస్తూ, అద్భుతంగా పద్యరచన గావిస్తూ చక్కని విద్వత్తును, గొప్పధారణా శక్తిని ప్రదర్శించి పండితులు, ప్రజల చేత ప్రశంసలు అందుకున్నారు. అటువంటి వారిలో ఒకరు అలీఘర్‌ ముస్లిం విశ్వవిద్యాలయంలో ఆధునిక భారతీయ భాషల విభాగం అధ్యక్షుడైన ఆచార్య షేక్‌ మస్తాన్‌. ఆయన ఈ గ్రంథానికి ముందు మాట రాశాడు.గ్రంథ రచయిత సయ్యద్ నసీర్ అహ్మద్ గ్రంథానికి కావలసిన విషయాన్ని సమీకరించడానికి పడిన వ్యయ ప్రయాసలు అనేకం. వాటిని తాను కొంతవరకు ఈ పుస్తకంలో చెప్పాడు. అంతకన్నా ఆయన ఎక్కువ శ్రమే చేసి ఉంటాడు అంతటి శ్రమ పడక పోతే ఈ గ్రంథము ఈ రూపములో 333 మంది రచయితలు/కవుల జీవిత సంగ్రహము పాఠకులకు అందేది కాదు. ముఖ్యముగా తెలుగు మాతృభాష కాని ముస్లింలు సాహిత్య పరంగా తెలుగు భాషకు చేసిన సేవ అపూర్వము. కారణమేదైనా ముస్లిములు తెలుగు భాషకు చేసిన సాహితీసేవ తెలుగు చదువరులకు తెలియకుండా మరుగునే ఉం డి పోయింది. అటువంటి ముస్లిం ప్రముఖులలో, తెలుగులో అష్టావదానము చేసిన అవధానులు, కవులు, గాయకులు, నాటక కర్తలు, కథకులు, మొదలగు వారెందరో ఉన్నారని తెలిసి ఆశ్చర్య పోతాము. ఈ గ్రంథమే గనుక రాక పోయి ఉంటే అటు వంటి వారి పరిచయము శాశ్వతముగా మరుగున ఉండి పోయేది. అలా మరుగున పడకుండా వారి వివరాలను తెలుగు చదువరులకు తెలియ జేసిన రచయిత నశీర్ అహమద్ ఎంతో అభినందనీయుడు.
కురుగంటి సీతారామయ్య
కురుగంటి సీతారామయ్య రచయిత, అధ్యాపకులు. హైదరాబాదులోని నిజాం కళాశాలలో అధ్యాపకులుగా పనిచేశారు. విద్యార్థి అనే పత్రికను నడిపారు.
బషీరుద్దీన్‌ ముహమ్మద్‌
బషీరుద్దీన్‌ ముహమ్మద్‌ గారు గేయ రచయిత. వీరు ప్రధానంగా ప్రభుత్వం చేపట్టిన కార్యక్రమాలను ప్రజల వద్దకు తీసుకెళ్ళడానికి అనువుగా చాలా పాటలు రాశారు. ఆయన రాసిన పలు పాటలు వివిధ పత్రికల్లో చోటు ప్రచురింపబడ్డాయి.
నల్గొండ జిల్లా మర్యాలలో 1931 జనవరి 5న జన్మించారు.
వీరు రచనా వ్యాసంగం 1970 లో ఆరంభించారు. ప్రధానంగా ప్రభుత్వం చేపట్టిన కార్యక్రమాలను ప్రజల వద్దకు తీసుకెళ్ళడానికి అనువుగా చాలా పాటలు రాశారు. ఆయన రాసిన పలు పాటలు వివిధ పత్రికల్లో చోటు చేసుకున్నాయి.లోక గీతాలు పేరున(2008)వీరు వ్రాసిన పాటలు ప్రచురితమయ్యాయి. వీరి లక్ష్యం ప్రజలను మంచి మార్గం దిశగా చైతన్యపర్చడం.
దాదా హయాత్‌
దాదా హయాత్‌ 1983లో తొలిసారిగా "అహింస" శీర్షికతో రాసిన కథ ఆంధ్రజ్యోతి వారపత్రికలో ప్రచురితం అయ్యింది. ఈ కథను ఆ ఏటి ఉత్తమ భారతీయ కథల్లో ఒకటిగా 'జ్ఞానపీఠ్‌' వారు ఎంపికచేసి, హిందీలోకి తర్జుమా చేసి 1983 నాటి జాతీయ కథా సంకలనంలో చోటు కల్పించారు. వీరు వ్రాసిన సుమారు 20 కథలు ఆంగ్లంలోకి అనువాదమయ్యాయి. తెలుగు కథకు విశ్వవ్యాప్తంగా ఖ్యాతి రావాలన్న బలమైన ఆకాంక్షకు తగిన కృషి చేస్తున్నారు
దాదా హయాత్‌ నెల్లూరు జిల్లా వెంకటగిరిలో 1960 అక్టోబర్‌ 10న జన్మించారు. వీరి తల్లితండ్రులు యన్‌. ఛోటీ రసూల్‌ బీ, ఎన్‌. బాబ్‌జాన్‌. స్వగ్రామం కడప జిల్లా ప్రొద్దుటూరు. చదువు: బిఏ., బి.ఎల్‌. వృత్తి: న్యాయవాది.
1983లో అహింస కథతో వీరి రచనా వ్యాసంగం ప్రారంభమైంది. అన్నిభారతీయ భాషల్లో ఈ కథ అనువాదమై ఆయా భాషల పత్రికల్లో ప్రచురితమైంది. అప్పటినుండి వివిధ పత్రికలలో, కథా సంకలనాలలో పలు కవితలు, కథానికలు, కథలు, సాహిత్య వ్యాసాలు, సమీక్షలు ప్రచురితం అయ్యాయి.
"అహింస", "గుక్కెడు నీళ్ళు", "మసీదు పావురం", "మురళి వూదే పాపడు", "ఎల్లువ", "ఏ ఒడ్డు చేపలు", "వారసత్వం" లాంటి కథలు గుర్తింపు తెచ్చి పెట్టాయి. 'మసీదు పావురం' కథని సాహిత్య అకాడమీ ఎంపిక చేసి హిందీలోకి అనువదించి ప్రచురించగా, 'ఎల్లువ కథ' తెలుగులో వచ్చిన నూరు మంచి కథలలో ఒకటిగా 'విశాలాంధ్ర పబ్లిషింగ్ హౌస్‌' ఎంపిక చేసి సంకలనంలో స్థానం కల్పించింది. ప్రచురితమైన కథలలో సుమారు 20 కథలు ఆంగ్లంలోకి అనువాదమయ్యాయి. తెలుగులో ఇతరులు రాసిన మంచి కథలను ఆయన ఆంగ్లంలోకి స్వయంగా అనువదించి వెలువరించారు. తెలుగు కథకు విశ్వవ్యాప్తంగా ఖ్యాతి రావాలన్న బలమైన ఆకాంక్షకు తగిన కృషి చేయడం ఆయన లక్ష్యం.
డానీ యస్‌
డానీ యస్‌ ..వీరు వ్రాసిన పలు సంకలనాలలో పలు కవితలు, కథలు, నాటికలు, గేయాలు, సమీక్షలు, ప్రచురితం అయ్యాయి. ఆంగ్లంలోనూ పలు వ్యాసాలు రాశారు. ఆంగ్లం నుండి తెలుగులోకి పలు వ్యాసాలను అనువదించారు.
డానీ యస్‌ పశ్చిమ గోదావరి జిల్లా నరసాపురం (పశ్చిమ గోదావరి) లో 1951 ఆగస్టు27న జన్మించారు. ఇతని పూర్తిపేరు అహ్మద్‌ మొహిద్దీన్‌ ఖాన్‌ యజ్దానీ జర్రానీ.
కలంపేర్లు. ఉషా యస్‌ డానీ, ఆషా, అజిత, ఫిదాయి, వశిష్టా నర్సాపురి. యజ్దానీ అనేది కాలక్రమంలో 'యస్‌.దానీ' గా, 'యస్‌ డానీ' గా, మారి చివరకు 'డానీ'గా ప్రాచుర్యం తల్లితండ్రులు: సూఫియా బేగం, తరాజేష్‌ అలీ ఖాన్‌. చదువు: పియుసి. వృత్తి : జర్నలిస్ట్‌.
ఇతడు తన పన్నెండో ఏట విద్యార్థిగా వున్నప్పుడే ఒక నాటిక రాసి పాఠశాలలో ప్రదర్శించడంతోఇతని రచనా వ్యాసంగం ఆరంభం అయ్యింది. 1972లో రాసిన 'ప్రగతి' నాటిక బహుళ ప్రచారం పొంది బహుమలు అంసుకుంది. 1978 నుండి మార్కిస్టు (కార్మికవర్గ) దృక్పథంతో రచనలు చేయడం ఆరంభించగా వివిధ పత్రికలు, ఉద్యమ పత్రికలు, సంకలనాలలో పలు కవితలు,కథలు,నాటికలు,గేయాలు,సమీక్షలు,ప్రచురితంఅయ్యాయి. ఆంగ్లంలోనూపలువ్యాసాలు రాశారు. ఆంగ్లం నుండి తెలుగులోకి పలువ్యాసాలను అనువదించారు.
1978 నుండి 22 ఏళ్ళపాటు విప్లవ రచయితల సంఘం సభ్యుడిగా బాధ్యతలు నిర్వహించారు. పలు ప్రజా సంఘాలతో సంబంధాలు కలిగి ఆయా సంఘాలు నిర్వహించిన ఉద్యమాలకు సాహిత్య పరిపుష్టి కల్గించేందుకు రచయిత-కవిగా చేయూతనిచ్చారు. స్వయంగా సంఘాలు-సంస్థలు స్థాపించి ప్రజా సమస్యల పరిష్కారానికి కృషిచేశారు.
ప్రస్తుతం వనిత టీవీలో అవుట్ పుట్ ఎడిటర్‌గా భాధ్యతలను నిర్వహిస్తూ, ఎన్‌టీవిలో 'లల్లూ బ్రదర్స్‌' ప్రోగ్రాం ఇన్‌చార్జిగా పనిచేస్తున్నారు.
జూలియస్‌ ఫ్యూజిక్‌ (1981), ప్రహ్లాదుడు (1981) ఇతని లక్ష్యం: అసమాన సమాజాన్ని సమసమాజం దిశగా నడిపంచేందుకు అవసర,మైన విధంగా ప్రజానీకాన్ని చైతన్యపర్చడం.
58
దస్తగిరి అచ్చుకట్ల చిన్న
దస్తగిరి అచ్చుకట్ల చిన్న తెలుగు రచయిత. 
దస్తగిరి అచ్చుకట్ల చిన్న కడప జిల్లా రాజుపాలెం మండలం దద్దనాల గ్రామంలో ఖాదర్‌బి, మహబూబ్‌ సాహెబ్‌ దంపతులకు 1939 జూన్ 15 న జన్మించారు. ఇతని కలంపేరు ఎసి దస్తగిరి. ఆయన భాషాప్రవీణ, పి.ఓ.ఎల్ చేసి, అధ్యాపకులుగా పనిచేసి, 1997లో పదవీ విరమణ పొందారు.
వీరు విద్యార్థిగా వున్నప్పుడే ... 'సుషమ' సాహిత్య మాసపత్రికకు సంపాదకత్వం వహిస్తూ, పద్యాలు రాస్తూ రచనా రంగంలో ప్రవేశించారు. 1961లో ప్రతాప వెంకటయ్య శాస్త్రితో కలసి 'వర్తమానం' పద్యకావ్యం ప్రచురించారు. అప్పటినుండి సాహిత్యసేవలో భాగంగా సాహిత్యసభలునిర్వహణ, అష్టావధానాలలో పాల్గొనడం, సాహిత్య-ధార్మిక ఉపన్యాసాలు చేయడంలో ఆసక్తి చూపడంతో పలు సాహిత్య ప్రసంగ వ్యాసాలు ఆకాశవాణి ద్వారా ప్రసారం అయ్యాయి.1973లో 'నవ్య సాహితీ సమితి' (ప్రొద్దుటూరు) స్థాపించి పలు సాహిత్య కార్యక్రమాల నిర్వహణ. కవులను, రచయితలను ప్రోత్సహిస్తూ పలువురి రచనలను నవ్య సాహితీ సమితి పక్షాన ప్రచురించి తోడ్పాటు అందించారు. 
1. పద్యోపహరణము (1961)
2. వర్తమానం (1965)
3. అమృతమూర్తి
4. కవితా భారతి (పద్యకావ్యాలు)
5. మణి మంజూష (ఖండ కావ్యం).
ఈ రచనలలో 'అమృతమూర్తి' గుర్తింపు, ఖ్యాతిని తెచ్చిట్టింది. వీరి లక్ష్యం: సర్వమానవ సౌభ్రాతృత్వము -మానవతా దృష్టి-దేశభక్తి పెంపుదల దిశగా సాహిత్య కృషి.
దావూద్‌ సాహెబ్‌ షేక్‌
దావూద్‌ సాహెబ్‌ షేక్‌ తెలుగు రచయిత. ఆయన కర్నూలు ఉస్మానియా కళాశాలలో తెలుగు- హిందీ పండితులుగా విద్యాబోధన చేస్తూనే తెలుగు భాషాభివృద్ధి ధ్యేయంగా పలు కార్యక్రమాలను నిర్వహించారు. తెలుగులోకి పలు ఇతర బాషా గ్రంథాలను అనువదించి ప్రచురించారు. చివరి దశ వరకు తెలుగులో రచనలు గావించారు.
దావూద్‌ సాహెబ్‌ షేక్‌ కర్నూలు జిల్లా చిట్వేలు గ్రామములో ఖాదర్‌బి, సుల్తాన్‌ సాహెబ్‌ దంపతులకు జూలై 1 1916 న జన్మించారు. చిన్న నాటనే తల్లిదండ్రుల్ని కోల్పోయి, జీవనయానంలో బ్రతుకు తెరువుకై నెల్లూరు చేరుకొన్నారు. అక్కడ రూపాయిన్నర పెట్టుబడితో ట్రంకురోడ్డులో పెట్టుకొన్న కిళ్లీ కొట్టు తెలుగు సాహిత్యం పట్ల అతనిలో తొలి బీజాంకురం వేసింది. అలనాటి సుప్రసిద్ధ నెల్లూరు కవులు మరుపూరు కోదండరామిరెడ్డి, పిలకా గణపతిశాస్త్రి, బెజవాడ గోపాలరెడ్డి, రేవురు సుబ్బారావు, జక్కా సుధాకరం వంటి వుద్దండులు ప్రతి సాయంత్రం ‘సాహిత్య తాంబూల సేవన మంజూషా” (కిళ్లీ కొట్టుకి కవులు పెట్టుకున్న ముద్దు పేరు) వద్దకి చేరటం, తమతమ పద్య రచనా పఠనం గావించటం దావూదు కవిలో సాంప్రదాయక పద్యరచన పట్ల ఆసక్తిని పెంచిన విషయాలు. తనకు తొలి ఆడబిడ్డ పుట్టిన పిదప ఆయన ఆనాటి సంస్కృతాంధ్ర పండితులైన దుర్భా సుబ్రహ్మణ్యశర్మ గారిని ఆశ్రయించి తన 22వ యేట విద్యాభ్యాసానికి వొడిగట్టారు. అప్పటి పండిత వర్గం శర్మగారి వద్దకు చేరి ‘సాయిబుకు సంస్కృతం నేర్పుతున్నావటగా! ఇక రాళ్లదెబ్బలకు సిద్ధంగా వుండు’ అంటూ అవహేళన చేశారట. అయితే సంస్కృతాంధ్ర భాషల్లో మదరాసు విశ్వవిద్యాలయం ద్వారా విద్వాన్ పట్టా పుచ్చుకొని వుత్తరోత్తరా నంద్యాల పురపాలక పాఠశాలలో తెలుగు పండితుడుగా చేరిన పిదప తన తొలి మాసం వేతనాన్ని గురువుగారి పాదపద్మాలకి గురుదక్షిణగా మనియార్డరు ద్వారా సమర్పించుకున్నారు దావూదు కవి. ఆ మనియార్డరు చేతపుచ్చుకుని తనను దెప్పి పొడిచిన పండిత మిత్రుల్ని సమావేశపరచి ‘ఇదుగోనండీ! నా సాయిబు శిష్యుడు విసిరిన తొలి రాయి’ అంటూ దాన్ని అందరికీ చూపి పొంగిపోయారట దుర్భా సుబ్రహ్మణ్యశర్మ గారు. ఆ గురు శిష్యుల ఆత్మబలం అటువంటిది . పిదప కర్నూలు ఉస్మానియా కళాశాలలో దాదాపు 30 సంవత్సరాలు తెలుగు- హిందీ పండితులుగా విద్యాబోధన గావించారు. అరబిక్‌, ఉర్దూ, తెలుగు భాషల్లో మంచి విద్వత్తును సంపాదించిన ఆయన తెలుగు భాషాభివృద్ధి ధ్యేయంగా పలు కార్యక్రమాలను నిర్వహించారు. తెలుగులోకి పలు ఇతర బాషా గ్రంథాలను అనువదించి ప్రచురించారు. ఈయన రచనలపై తెలుగులో రెండు, ఉర్దూలో ఒక పి.హెచ్.డి. పరిశోధనలు జరిగాయి. చివరి దశ వరకు తెలుగులో రచనలు గావించారు. ఈయన 1994లో మరణించాడు.
దావూద్‌ సాహెబ్‌ షేక్‌ ఆశ్రుమాల (జయశంకర్‌ కృతికి అనువాదం), అనంద కుమార (హిందీ మిలన్‌ అనువాదం) వంటి స్వతంత్ర రచనలు కూడా చేసారు.
అయాచితం నటేశ్వరశర్మ
అయాచితం నటేశ్వరశర్మసంస్కృత పండితుడు. అవధాని.
ఇతడు 1956, జులై 17న నిజామాబాద్ జిల్లా సదాశివనగర్ మండలం, రామారెడ్డి గ్రామంలో జయలక్ష్మీదేవి, అనంతరాజశర్మ దంపతులకు జన్మించారు. 1966వరకు రామారెడ్డిలోనే ప్రాథమిక విద్యను అభ్యసించారు. 1967లో తిరుపతిలోని వేద సంస్కృత పాఠశాలలో చేరి 1973 వరకు సంస్కృత సాహిత్య, వ్యాకరణాలను చదివారు. 1977లో శ్రీవేంకటేశ్వర ఓరియెంటల్ కళాశాల నుండి వ్యాకరణ శిరోమణి పట్టాపుచ్చుకున్నారు. అనంతరం ఇతడు కామారెడ్డిలోని ప్రాకృత విద్యా పరిషత్ ఓరియెంటల్ కళాశాలలో ఉపన్యాసకునిగా అడుగుపెట్టారు. ప్రస్తుతం అదే కళాశాలకు ప్రిన్సిపాల్‌గా పనిచేస్తున్నారు. సంస్కృతాంధ్ర భాషలలో రచనలు చేస్తున్నారు. హరిదా రచయితల సంఘం అనే సంస్థకు గౌరవ అధ్యక్షుడిగా ఉంటున్నారు.
అమ్మపల్లి సీతారామచంద్రస్వామి ఆలయము
అమ్మపల్లి సీతారామచంద్రస్వామి దేవాలయం హైదరాబాద్‌ కు సమీపంలోని శంషాబాద్ మండలంలో వున్న పురాతన దేవాలయం. దీనిని 13వ శతాబ్దంలో వేంగీ చాళుక్యులు ఈ దేవాలయాన్ని నిర్మించినట్లు భావిస్తున్నారు. సీతమ్మవారు కొలువై వున్న కారణంగానే ఈ ఊరికి 'అమ్మపల్లి' అనే పేరు వచ్చిందని చెపుతారు.
ఆలయ ప్రాంగణలో 30 అడుగుల మేర నిర్మించిన గోపురం ఇక్కడ ప్రధాన ఆకర్షణ. ఈ గుడికి రెండు నీటి గుండాలున్నాయి. పూర్వం వీటిల్లోని ఓ గుండంలో రాజులు స్నానం చేసేవారని, మరో గుండాన్ని రాముడి చక్రతీర్థానికి ఉపయోగించేవారని ప్రతీతి. ఇక్కడ ప్రతి ఏటా శ్రీరామనవమి, శివరాత్రి ఉత్సవాలను వైభవంగా జరుపుతారు.
సీతారామలక్ష్మణుల ప్రతిమలు శిలా మకరతోరణాలను కలిగివుండటం ఇక్కడి ప్రత్యేకతగా చెబుతారు. ముఖమంటపంలో 'కూర్మం' (తాబేలు) ఏర్పాటు చేయబడి వుండటం వలన ఈ క్షేత్ర దర్శనం మోక్షాన్ని ప్రసాదిస్తుందని అంటారు.
ఎత్తయిన రాజగోపురం, పొడవైన ప్రాకారాలు, సువిశాలమైన కోనేరు, ఆశ్చర్యచకితులను చేసే ప్రాకార మంటపాలు అలనాటి ప్రాచీన వైభవానికి సజీవ సాక్ష్యాలుగా దర్శనమిస్తుంటాయి. మహారాజుల సంకల్ప బలం. వారి పర్యవేక్షణ కారణంగానే ఈ ఆలయం నిర్మాణం జరిగివుంటుందని అనిపిస్తుంది. గర్భాలయంలో సీతారామలక్ష్మణులు కొలువై వుండగా, వారికి ఎదురుగా ముఖమంటపంలో హనుమంతుడు నెలవై ఉంటాడు. ఇక్కడే గరుత్మంతుడు కూడా కనిపిస్తుంటాడు.
సీతారామలక్ష్మణుల ప్రతిమలు శిలా మకరతోరణాలను కలిగివుండటం ఇక్కడి ప్రత్యేకతగా చెబుతారు. ముఖమంటపంలో 'కూర్మం' (తాబేలు) ఏర్పాటు చేయబడి వుండటం వలన ఈ క్షేత్ర దర్శనం మోక్షాన్ని ప్రసాదిస్తుందని అంటారు.
ఈ ఆలయం భక్తులనే కాకుండా సినీప్రముఖులను ఆకట్టుకుంటోంది. ఈ గుడి సినిమావారికి ఓ సెంటిమెంట్‌గా మారింది. కనీసం ఒక్క సీన్ అయినా ఇక్కడ చిత్రీకరించాలని దర్శకులు, నిర్మాతలు ఆసక్తి చూపిస్తుంటారు. భారీ బడ్జెట్ సినిమాల కీలక సన్నివేషాలను ఇక్కడే చిత్రీకరిస్తుంటారు. అయితే ఓ సినిమా చిత్రీకరణ సమయంలో నాటు బాంబులు పేలి ప్రహరీ కూలడంతో అప్పటినుంచి ఆలయ నిర్వాహకులు, స్థానికులు అభ్యంతరం వ్యక్తం చేశారు.
2010లో పురావస్తు శాఖాధికారులు అమ్మపల్లి ఆలయాన్ని సందర్శించి దీనికెంతో ప్రాధాన్యం ఉందని, అవి పురాతన కట్టడాలని తేల్చి చెప్పారు. గోపురం, చుట్టూ ఉన్న ప్రహరీని క్షుణ్ణంగా పరిశీలించి ఇక్కడి స్థల నిర్మాణంపై కూడా పరిశోధనలు చేశారు. మున్ముందు పురావస్తు శాఖ ఆధ్వర్యంలో ఆలయాన్ని మరింత ఆధునీకరిస్తామన్నారు. ఎన్నో విగ్రహాలను తయారు చేసిన శిల్పులు కూడా ఈ ఆలయాన్ని దర్శించి ఇక్కడి విగ్రహాలు వెయ్యి సంవత్సరాల కిందటివని గుర్తించారు. ఏకశిలతో విగ్రహాలు ఉండడం చాలా అరుదని వారు స్పష్టం చేశారు.ః
వెంకటాపురం (గిద్దలూరు)
వెంకటాపురం (గిద్దలూరు) ప్రకాశం జిల్లా గిద్దలూరు మండలానికి చెందిన గ్రామం.
గుండ్లమోటు ప్రాజెక్టు:- వెంకటాపురం అటవీ ప్రాంతంలో ఉన్న ఈ ప్రాజెక్టుకు మరమ్మత్తు పనులు జరుగుచున్నవి. ఈ పనులు పూర్తి అయినచో, మొత్తం ఐదు చెరువులకు పూర్తిస్థాయిలో నీటి సౌకర్యం లభించగలదు. [1]
[1] ఈనాడు ప్రకాశం; 2015,సెప్టెంబరు-19; 5వపేజీ.
బద్దం ఎల్లారెడ్డి
బద్దం ఎల్లారెడ్డి (జ.1906, గాలిపల్లి గ్రామం, మ. 1979) తెలంగాణ రాష్ట్రానికి చెందిన భారతీయ కమ్యూనిష్టు నాయకుడు. ఆయన తెలంగాణ సాయుధ పోరాట యోధుడు.
ఆయన కరీంనగర్ జిల్లా ఇల్లంతకుంట మండలం గాలిపల్లి గ్రామంలో 1906 లో జన్మించారు. ఆయన భారత మాజీ ప్రధాని జవహర్లాల్ నెహ్రూ ఆశయాలకు ప్రభావితుడైనాడు. ఆయన 1930 నుంచి కమ్యూనిజం వైపు ఆకర్షితులైనారు. 1938లో సత్యాగ్రాహానికి పూనుకున్నారు. సాయుధ పోరాటంలో ఆయన జైలుకు కూడా వెళ్లారు. 1939లో కమ్యూనిస్టు పార్టీ హైదరాబాదులో శాఖను ప్రారంభించగా దానిలో రావి నారాయణరెడ్డి లాంటి వారితో కలిసి బద్దం ఎల్లారెడ్డి పనిచేశారు.
ఆయన 1941లో ఎల్లారెడ్డి ఆంధ్రమహాసభకు ప్రధాన కార్యదర్శిగా ఎన్నికోబడ్డారు. తెలంగాణ సాయుద పోరాటంలో కీలకపాత్ర వహించారు. తర్వాత రాజకీయాలలో చేరి లోకసభకు, రాష్ట్ర శాసనసభకు ఎన్నికయ్యారు.
ఎల్లారెడ్డి విద్యార్థి దశలోనే పోరుబాట పట్టారు. 1930లో కాకినాడ ఉప్పుసత్యాగ్రహంలో పాల్గొని 7 మాసాలు జలి శిక్షకు గురయ్యారు. తెలంగాణ సాయుధ పోరాటం సమయంలో అగ్రనాయకులలో ముఖ్యులుగా మారారు. సాయుధ పోరాట కాలంలోనూ అరెస్ట్ అయి 3 సంవత్సరాలు జైలుశిక్ష అనుభవించారు.
యుక్తవయస్సు నుంచే కమ్యూనిజం వైపు ఆకర్షితుడైన ఎల్లారెడ్డి 1952లో పీపుల్స్ డెమొక్రటిక్ ప్రంట్ తరపున కరీంనగర్ లోకసభ నియోజకవర్గం నుంచి పి.వి.నరసింహరావుపై విజయం సాదించారు. 1956లో సిపిఐ కేంద్ర కార్యవర్గ సభ్యులయ్యారు. 1958లో బుగ్గారం అసెంబ్లీ నియోజకవర్గం:నుంచిaశాసనసభకు ఎన్నికయ్యారు. 1964లో రాజ్యసభకు ఎన్నికైనారు. 1972లో ఇందుర్తి అసెంబ్లీ నియోజకవర్గం నుంచి ఎన్నికై శాసనసభలో రెండోసారి ప్రవేశించారు.
ఆయన 1978 డిసెంబరు 27న మరణించారు.
కరీంనగర్లో ఆయన విగ్రహం 2006 లో ప్రతిష్టించబడింది
ఫిడేలు రాగాల డజన్
ఫిడేలు రాగాల డజన్ పఠాభి రాసిన పన్నెండు వచన కవితల సంపుటం. 1939 లో మొదటిసారి వెలువడింది. 
భావ కవిత్వం మీద పనిగట్టుకుని దండయాత్ర చేసినవాడు పఠాభి. ఫిడేలు రాగాల డజన్ భావకవిత్వ హేళన ప్రతిభావంతంగా చేసిన కావ్యం. శుక్లపక్షంలా జడ దృక్పథంతో భావకవిత్వాన్ని హేళన చేసిన కావ్యం కాదిది. భావకవిత్వం వల్ల ఏర్పడిన జడత్వాన్ని తొలగించే దృక్పథంతో చేసిన ప్రాణవంతమైన హేళన ఇది.
కవి ఈ పుస్తకాన్ని వచన పద్యములు అని పేర్కొన్నాడు. పుస్తకం అట్ట మీద - ‘‘చదవండి ఫిడేలు రాగాల డజన్ ’’ అని ఉంటుంది. కింద చిన్న ఫిడేలు బొమ్మ ఉంటుంది. ఇక్కడ కొంత కొంటె దనం. అప్పట్లో కొత్త దనం- కన బరిచారు. ఫిడేలు బొమ్మ కింద రాగాల డజన్ అని ముద్రించారు. కింద చలం గారి మాటలు ... వెనుక అట్ట మీద విద్వాన్ విశ్వం గారివీ, వేదుల (సత్య నారాయణ శర్మ) వారివీ , మాటలు ఉన్నాయి. ఆంధ్ర పత్రిక వారివీ, కథాంజలి వారివీ అభిప్రాయాలు కూడా వేశారు. పుస్తకములు దొరుకు స్థలము : నమ్మాళ్వారు, పోస్టు బాక్సు 251, మద్రాసు అని ఉంటుంది ఇక, ఇంట్రో శ్రీ.శ్రీ రాసేరు. శ్రీ.శ్రీ నవ కవుల తిరుగు బాటుని గురించి రాస్తూ ఫిడేలు రాగాల డజన్ చదవమని సలహా ఇచ్చాడు. 38 పేజీలున్న ఈ చిన్ని పుస్తకంలో పుటల సంఖ్య లన్నీ తెలుగు అంకెలే వేసారు.
కాకతీయ వైద్య కళాశాల
కాకతీయ వైద్య కళాశాల (KMC) తెలంగాణ రాష్ట్రంలోని ఉన్న వైద్య విద్యా సంస్థలలో ఒకటి. ఇది వరంగల్ లో ఉంది. ఇది ఎన్టీఆర్ ఆరోగ్య వైద్య విశ్వవిద్యాలయ౦ మరియు భారతీయ వైద్య మ౦డలి ఆధ్వర్య౦లో నిర్వహి౦చబడుచున్నది.
కాకతీయ వైద్య కళాశాల 1959 వ స౦.లో వర౦గల్ ప్రా౦తీయ వైద్య స౦స్థ అప్పటి ముఖ్యమ౦త్రి నీల౦ స౦జీవ రెడ్ది గారి ప్రోత్సాహంతో స్థాపి౦చబడినది
152.17 ఎకరాల (0.6158 చ"పు కి"మీ) విస్తీర్ణ౦లో ఆవరి౦చి యు౦ది.శాశ్వత భవన నిర్మాణానికి ౪౭ లక్షలు ఖర్చయ్యాయి. దీనిని అప్పటి ప్రధాని ఇ౦దిరాగా౦ధి ప్రార౦భి౦చారు. దీని అనుబ౦ధ ఆసుపత్రి మహాత్మా గా౦ధీ స్మారక వైద్యశాల ఉన్నది.
మొదట ఈ కళాశాల ఉస్మానియా విశ్వవిద్యాలయ౦ అనుబ౦ధ కళాశాలగా ఉ౦డేది. తర్వాత కాకతీయ విశ్వవిద్యాలయానికి మార్చబడి౦ది. ప్రస్తుత౦ 1 మార్చి 1987 ను౦చి ఎన్టీఆర్ ఆరోగ్య వైద్య విశ్వవిద్యాలయ౦ అనుబ౦ధ కళాశాలగా ఉ౦ది.
ప్రస్తుతం ఈ కళాశాల "శ్రీ కాళోజీ నారాయణ రావు ఆరొగ్య వైద్య విశ్వవిద్యాలయం" అనుబంధ కళాశాల గా ఉంది
శాంతి నారాయణ
శాంతి నారాయణ అనంతపురం జిల్లాకు చెందిన ప్రముఖ రచయిత.
ఇతడు అనంతపురం జిల్లా, బండమీదపల్లె గ్రామంలో కేశమ్మ, వెంకటస్వామి దంపతులకు 1946, జూలై 1న జన్మించాడు. సింగనమలలో హైస్కూలు విద్యాభ్యాసం ముగించాడు. తిరుపతిలోని ఓరియెంటల్ కళాశాలలో విద్వాన్ చదివాడు. తరువాత ఎం.ఎ., పి.హెచ్.డిలు చేశాడు. విద్వాన్ పూర్తి అయిన పిదప తెలుగు పండితుడిగా రాయదుర్గం ప్రభుత్వ జూనియర్ కళాశాలలో పదకొండు సంవత్సరాలు పనిచేసి అదే కళాశాలలో మరో పది సంవత్సరాలు జూనియర్ లెక్చరర్‌గా పనిచేశాడు. తరువాత పదోన్నతి పొంది అనంతపురం ప్రభుత్వ జూనియర్ కళాశాలలో 1992 నుండి 2001వరకు పనిచేశాడు. 2001లో కొంతకాలం ప్రిన్సిపాల్‌గా సేవలను అందించాడు. 2001 సెప్టెంబరు నుండి అనంతపురం ప్రభుత్వ డిగ్రీ కళాశాలలో అధ్యాపకుడిగా పనిచేసి 2004 జూన్ 30వ తేదీన పదవీవిరమణ చేశాడు.
ఇతడు విద్వాన్ చదివే సమయంలో పద్యరచనపట్ల ఆకర్షితుడై అవధానాలు చేయడం ప్రారంభించాడు. మొట్టమొదటి అవధానం 1966లో సింగనమలలో చదువుకున్న పాఠశాలలో చేశాడు. తరువాత కణేకల్, బుక్కపట్నం, కనగానపల్లె, అనంతపురం, రాయదుర్గం మొదలైన ప్రాంతాలలో 1978 వరకు సుమారు 12 అష్టావధానాలు చేశాడు. భువనవిజయ సభలలో అయ్యలరాజు రామభద్రకవిగా, పింగళి సూరనగా పాత్రలను పోషించి సభలను రంజింపజేశాడు. ఆశావాది ప్రకాశరావు, షేక్ దరియా హుసేన్లు ఇతనికి సన్నిహిత సాహితీమిత్రులు. సుమారు ఒక దశాబ్దకాలం పద్యకవిసమ్మేళనాలలో పాల్గొనడం, అవధానాలు చేయడం వంటివి చేశాడు. తర్వాత కథాసాహిత్యం వైపు మొగ్గుచూపాడు. ఇతడు అనేక సాహిత్య సభలు, సమావేశాలలో వివిధ విషయాలపై ప్రసంగాలు చేశాడు. ఆకాశవాణి కడప, విశాఖపట్నం, అనంతపురం, తిరుపతి కేంద్రాలనుండి అనేక ప్రసంగాలు, కథానికలు ఇతనివి ప్రసారం అయ్యాయి. అనంతపురం జిల్లా రచయితల సంఘం ప్రధాన కార్యదర్శిగా, గౌరవాధ్యక్షుడిగా పనిచేశాడు. జాషువా శతజయంతి కమిటీ, సీమసాహితి, రాయలకళాగోష్ఠి, కథావేదిక, సాహితీకళాసమితి, స్పందన సాహిత్య సమితి, దళిత అధ్యయన వేదిక, అధికార భాషా సంఘం (జిల్లా యూనిట్), జన విజ్ఞానవేదిక (జిల్లా యూనిట్), అఖిల భారత శాంతి సంఘీభావ సంఘం వంటి అనేక సంఘాలకు ప్రాతినిధ్యం వహించాడు. ఇతని సంపాదకత్వంలో రాయదుర్గం నుండి కొంతకాలం వెలుగు అనే లిఖితమాసపత్రిక వెలువడింది. ఇతని సాహిత్యంపై హైదరాబాద్ కేంద్రీయ విశ్వవిద్యాలయం, , శ్రీ కృష్ణదేవరాయ విశ్వవిద్యాలయం, , డా.బి.ఆర్.అంబేద్కర్ సార్వత్రిక విశ్వవిద్యాలయము లలో 7 ఎం.ఫిల్ పరిశోధనలు, శ్రీ వేంకటేశ్వర విశ్వవిద్యాలయంలో పి.హెచ్.డి పరిశోధన జరిగాయి. ఇతని నవల పెన్నేటి మలుపులు శ్రీ వేంకటేశ్వర విశ్వవిద్యాలయంలో ఎం.ఎ. తరగతులకు పాఠ్యాంశంగా నిర్ణయించబడింది.
ఇతడు వార్త, ఆంధ్రప్రభ, ఆంధ్రజ్యోతి, ఆంధ్రభూమి, ఇండియా టుడే, ప్రజాసాహితి, ఉపాధ్యాయ, ఆహ్వానం, రచన, నేత్రం, విపుల, ఉదయం, మాభూమి, సీమసాహితి వంటి దిన, వార, మాసపత్రికలలో కథలు, వ్యాసాలు ప్రచురించాడు.
ఇతడు ప్రచురించిన పుస్తకాలు :
ఇతడు 2006లో తన భార్య విమల పేరుమీద తన వంతు సాహిత్య సేవా నిర్వహణ కోసం ఈ ట్రస్టును ప్రారంభించాడు. ఆకస్మికంగా మరణించిన తన రెండవ కుమారుడు రజనీకాంత్ పేరు మీద జాతీయస్థాయిలో తెలుగు భాషలో వెలువడిన ఉత్తమ కథా సంపుటానికి, ఉత్తమ కవితా సంకలనానికి శాంతి రజనీకాంత్ స్మారక పురస్కారాలను ఈ ట్రస్టుద్వారా ప్రతియేటా అందజేస్తున్నాడు. ఈ పురస్కారాలు ఇంతవరకు వి.ఆర్.రాసాని, చల్లపల్లి స్వరూపరాణి, జి.ఆర్.మహర్షి, నేతల ప్రతాప్ కుమార్, కె.వరలక్ష్మి, తుల్లిమల్లి విల్సన్ సుధాకర్, జాతశ్రీ, సన్నపురెడ్డి వెంకటరామిరెడ్డి, దర్భశయనం శ్రీనివాసాచార్య, శశిశ్రీ, కాట్రగడ్డ దయానంద్, ఆశారాజు, ఎ.ఎన్.జగన్నాథశర్మ, వేంపల్లి షరీఫ్, మల్లిపురం జగదీష్ తదితరులకు లభించాయి.
గౌరిపెద్ది రామసుబ్బశర్మ
గౌరిపెద్ది రామసుబ్బశర్మ శతావధాని. తిరుపతిలోని శ్రీవేంకటేశ్వర ప్రాచ్యకళాశాలలో అధ్యాపకుడిగా పనిచేశాడు. అన్నమయ్య సంకీర్తనలను పరిష్కరించే దిశగా కృషిచేశాడు. ప్రముఖ అవధానులు గండ్లూరి దత్తాత్రేయశర్మ, నరాల రామారెడ్డి, చక్రాల లక్ష్మీకాంతరాజారావు మొదలైనవారు ఇతని శిష్యులు. శ్రీదేవీమాహాత్మ్యము అనే ఆధ్యాత్మిక గ్రంథాన్ని రచించాడు.
ఇతడు 1922, సెప్టెంబరు 10 తేదీకి సరియైన దుర్మతి నామ సంవత్సర భాద్రపద శుద్ధ చతుర్దశినాడు చిత్తూరు జిల్లా, గర్నిమిట్ట గ్రామంలో జన్మించాడు. ఇతడు బాల్యంలో మర్మాల చంగయ్య వద్ద విద్యాభ్యాసం చేశాడు. తరువాత తిరుపతి లోని శ్రీ వేంకటేశ్వర సంస్కృత కళాశాలలో చదివి సాహిత్య శిరోమణి పట్టాను పొందాడు. ఆ సమయంలో చేట్లూరు రాఘవాచార్యులు, వెంకట వరదాచార్యులు, సుదర్శనాచార్యులు ఇతని గురువులు. తరువాత మండలీక వేంకటశాస్త్రి వద్ద వేదాంతం, ప్రస్థానత్రయం చదువుకొన్నాడు. అంతే కాక ఆయుర్వేదము, మంత్రశాస్త్రము, జ్యోతిషము, ధర్మశాస్త్రములలో కూడా పాండిత్యం గడించాడు. ఇతడు 1948 నుండి 51 వరకు కడపలోని రామకృష్ణ హైస్కూలులో సంస్కృతాంధ్రోపాధ్యాయునిగా పనిచేశాడు. తరువాత 1951 నుండి 1974 వరకు శ్రీ వేంకటేశ్వర ప్రాచ్యకళాశాలలో గీర్వాణాంధ్ర భాషలలో ఉపన్యాసకుడిగా పనిచేశాడు. ఈ సమయంలో రాళ్లపల్లి అనంతకృష్ణశర్మతో కలిసి అన్నమాచార్య సంకీర్తనలపై పరిశోధన చేశాడు. 1974లో అన్నమాచార్య ప్రాజెక్టులో నియుక్తుడై తాళ్లపాక అన్నమాచార్య కీర్తనలు అనేకం పరిష్కరించి ప్రచురించాడు.
ఇతడు తొలి అవధానం తన 40 సంవత్సరాల వయసులో 1962లో ప్రొద్దుటూరులో చేశాడు. ఆ తరువాత ఇతడు ప్రొద్దుటూరు, కడప, తణుకు, భద్రాచలము, చిత్తూరు, నెల్లూరు, వరంగల్లు, బెంగళూరు, ఒంటిమిట్ట, కోడూరు, మదనపల్లి, పీలేరు, కర్నూలు, సంతవేలూరు, అనంతపురం, కదిరి,ధర్మవరం, మడకశిర, కళ్యాణదుర్గం, తూంగుండ్రం, అరగొండ, తిరుపతి, పుంగనూరు, చంద్రగిరి, పుత్తూరు,వెంకటగిరి, శ్రీకాళహస్తి,మంగళంపేట మొదలైన చోట్ల 60 వరకు అవధానాలు చేశాడు.
ఇతడు అవధానాలలో చెప్పిన పద్యాలు కొన్ని:
పూరణ: ఇహమున్ బరమున్ దెలియక
అహమున్ కైకేయి రాము నడవికి పంపెన్
సహియించి వనికి పతితో 
సహగమనము చేసి యతని సతి జీవించెన్.పూరణ: అలఘ స్వాంతుడు కామశాస్త్ర ధిషణా ఖ్యాతుండు ప్రాయంబునన్
లలితాంగీమణి నూత్నయవ్వన సముల్లాస స్ఫురద్రూప తాన్
వలపుల్ మానసమందు నాడగను నిర్వక్రంబులౌ రాకపో
కలలో గర్భము నిల్చె కోమలిని లోకంబింక నిందింపదే
కంకంటి పాపరాజు
కంకంటి పాపరాజు 18 వ శతాబ్దికి చెందిన ఉత్తమ కవి. ఇతను నెల్లూరు మండలం వాడు. ఆరువేల నియోగ బ్రాహ్మణులలో శ్రీవత్స గోత్రానికి చెందినవాడు.ఆపస్తంబ సూత్రుడు. తండ్రి అప్పయామాత్యుడు. తల్లి నరసాంబ. మదన గోపాల స్వామి భక్తుడు. చతుర్విధ కవితా నిపుణుడు. గణిత శాస్త్ర రత్నాకరుడు. చేమకూర వెంకటకవి తర్వాత మంచికవిగా పేర్కొనవలసినవాడు పాపరాజు మాత్రమే. పాపరాజు విష్ణుమాయావిలాసం అనే యక్షగానం రచించాడు. ఉత్తర రామాయణం అనే ఉత్తమ గ్రంథాన్ని చంపూకావ్యంగా రచించి కవిగా ప్రసిద్దికెక్కాడు. అంతే కాకుండా ఇతడు తన రెండు గ్రంథాలను తన ఇష్ట దైవమైన నందగోపాలస్వామికి అంకితం ఇచ్చాడు. ఇతడు ప్రళయకావేరి పట్టణములో అమీనుగా లౌక్యాధికారమును కలిగి ఉండెడివాడు. ఇతని తమ్ముడు కంకంటి నారసింహరాజు కూడా కవిత్వం చెప్పినాడు. 
2. విష్ణుమాయా విలాసము
3. ఉత్తర రామాయణము
ఆబాదా రైల్వే స్టేషను
ఆబాదా భారతదేశం యొక్క పశ్చిమ బెంగాల్, రాష్ట్రములోని హౌరా జిల్లాలో ఒక గ్రామం ఉంది. దీని స్థానిక రైల్వే స్టేషను ఆబాదా రైల్వే స్టేషనుగా ఉంది. ఇది హౌరా-ఖరగ్‌పూర్ రైలు మార్గము (లైన్) లో ఉంది. ఇది హౌరా స్టేషను నుండి 18 కిలోమీటర్ల దూరంలో ఉంది.
అలీపూర్‌ద్వార్ జంక్షన్ రైల్వే స్టేషను
అలీపూర్‌ద్వార్ జంక్షన్ రైల్వే స్టేషను భారతదేశంలోని పశ్చిమ బెంగాల్ రాష్ట్రంలో ఉత్తర బెంగాల్ లో అలీపూర్ద్వార్ జంక్షన్ జిల్లాలో అలీపూర్ద్వార్ జంక్షన్ నగరం సేవలందించే నాలుగు రైల్వే స్టేషన్లు ఒకటి. దీని స్టేషన్ కోడ్ APDJ. పక్కనున్న రైల్వే జంక్షన్ న్యూ అలీపూర్‌ద్వార్ జంక్షన్ రైల్వే స్టేషను.
అలీపూర్‌ద్వార్ జంక్షన్ రైల్వే స్టేషను (బెంగాళీ: আলিপুরদুয়ার জংশন) భారతదేశం, వెస్ట్ బెంగాల్ రాష్ట్రంలో అలీపూర్‌ద్వార్ జంక్షన్ జిల్లాలో అలీపూర్‌ద్వార్ జంక్షన్ సబ్ డివిజన్ అలీపూర్‌ద్వార్ జంక్షన్ పోలీసు స్టేషన్ పరిధిలోని జనాభా లెక్కల పట్టణం.
బుక్సా రోడ్ రైల్వే స్టేషను
బుక్సా రోడ్ అలీపూర్‌ద్వార్ జిల్లా, పశ్చిమ బెంగాల్ రాష్ట్రంలో భారతీ రైల్వేలు పరిధిలోని ఈశాన్య సరిహద్దు రైల్వే జోన్ కింద రైల్వే స్టేషను ఉంది. ఇది వెస్ట్ బెంగాల్ రాష్ట్రంలో రెండవ అతిపెద్ద టైగర్ రిజర్వ్ అయిన బుక్సా టైగర్ రిజర్వ్, సమీపంలోని డూయర్స్లు లోయ యొక్క తూర్పు చివర ఉన్నది.
సముక్తల రోడ్ రైల్వే స్టేషను
Samuktala Road is a railway junction station in Alipurduar district in the Indian state of West Bengal.
With the partition of India in 1947, railway links of Assam and the Indian part of North Bengal, earlier passing through the eastern part of Bengal, were completely cut off from the rest of India. The Assam Rail Link project was taken up on 26 January 1948 and the first train ran on the route on 26 January 1950. The project basically was a 142 miles long metre gauge line linking Fakiragram with Kishanganj. The route was converted to broad gauge in 2003-2006.
The broad gauge line from New Jalpaiguri to Samuktala Road was added in the 1960s.
సంస్థాగత నిర్మాణం
సంస్థాగత నిర్మాణం (ఆంగ్లం: ) సంస్థాగత లక్ష్యాలను సాధించటానికి పనుల కేటాయింపు, సమన్వయం మరియు పర్యవేక్షణ వంటి కార్యకలాపాలు ఏ విధంగా నిర్దేశించబడతాయో సూచిస్తుంది. సంస్థను, సంస్థాగత వాతావరణాన్ని ఉద్యోగులు ఏ కోణంలో చూస్తారో కూడా సంస్థాగత నిర్మాణమే చెబుతుంది.
సంస్థాగత లక్ష్యాలను బట్టి సంస్థాగత నిర్మాణాన్ని రకరకాలుగా నిర్మించవచ్చును. సంస్థ ఎలా పని చేస్తుందన్నది, సంస్థ యొక్క నిర్మాణమే తెలుపుతుంది. ఒక సంస్థలోని వివిధ అంశాలైన ఒక శాఖకు, ఒక విభాగానికి, ఒక సమూహానికి, ఒక ఉద్యోగికి; విధులను, ధర్మాలను మరియు ప్రక్రియలను కేటాయిస్తుంది.
సంస్థాగత నిర్మాణం, సంస్థాగత క్రియలపై రెండు విధాలుగా ప్రభావం చూపుతుంది. అవి
పురాతన కాలంలో వేటగాళ్ళ, బోయల నుండి రాచరిక, పారిశ్రామిక నిర్మాణాల వరకూ ప్రత్యక్షంగానో, పరోక్షంగానో సంస్థాగత నిర్మాణం నిగూఢమై ఉన్నది.
లారెన్స్ బి మోర్ సూచించినట్లు, టేయ్లర్, ఫయోల్ మరియు వెబర్ ల ప్రకారం-
అయితే 1960 లో సంస్థాగత నిర్మాణం మానవ సృష్టి కంటే కూడా ఒక బహిర్గత ప్రక్రియనే అనే, ఒక పర్యవసానమేననే క్రొత్త దృక్పథం పుట్టుకు వచ్చినది.
21వ శతాబ్దపు నిర్వాహక పరిశోధకులు మరల, సంస్థాగత నిర్మాణం వ్యూహాలను వ్యక్తపరచటం పై, నిర్వాహక వర్గపు ప్రవర్తనపై, ఉద్యోగుల అధికార పంపిణీ పరిధులపై ఆధారపడి ఉన్నదని, వీటి వాతావరణము మరియు పర్యవసానాలచే ప్రభావితం అయ్యి ఉన్నదనీ ప్రతిపాదిస్తున్నారు.
స్వామి దయానంద గిరి
స్వామి దయానంద్ గిరి భారతదేశానికి చెందిన ఆధ్యాత్మిక గురువు.
స్వామీజీ భారత ప్రధాని అయిన నరేంద్ర మోడీకి ఆధ్యాత్మిక గురువు. ఆయన పంజాబ్ లోని హోషియాపూర్ లోని బ్రాహ్మణ కుటుంబంలో మార్చి 19 1919 న జన్మించారు. ఆయన తండ్రి ప్రఖ్యాత సివిల్ ఇంజనీరు. ఆయన ముఖ్యంగా నిజాయితీపరుడు మరియు అధ్యాత్మిక వేత్తగా గుర్తించబడ్డారు. స్వామీజీ తన 19 వ యేట నుండి కుటుంబ బంధాలను పరిత్యజించి ఇంటినుండి వెళ్ళిపోయారు. ఆయన భగవంతుని అన్వేషిస్తూ నిజమైన వాస్తవ జీవితం గూర్చి ప్రస్తుత పాకిస్తాన్ లోని షాపూర్ దగ్గర సర్గోదా వద్ద సాధన ప్రారంభించారు. ఒక సంవత్సర అనంతరం ఆయన అనేక ప్రాంతాలను సందర్శించారు. కొంతకాలానికి ఆయన హరిద్వార్ లోణి కైలాష్ ఆశ్వమానికి చేరి "మహా మండలేశ్వర స్వామి విష్ణుదేవానంద్ 'గిరీ జీ మహరాజ్"ను కలిసారు. అచట సంస్కృతం నేర్చుకొని అనేక గ్రంథాలను చదివారు.
ఆయన రిషికేశ్‌లోని దయానంద్ ఆశ్రమంలో సెప్టెంబరు 23 2015 బుధవారం రాత్రి 10.20 గంటలకు ఆయన తుదిశ్వాస విడిచారు.
మరింగంటి సింగరాచార్యులు
మరింగంటి సింగరాచార్యులు తెలంగాణలోని నల్లగొండ జిల్లా, దేవరకొండ ప్రాంతానికి చెందిన 16వశతాబ్దపు కవి. వైష్ణవ బ్రాహ్మణుడు. ఇతని తండ్రి వేంగళాచార్యులు. తాత తిరుమలాచార్యులు. మాద్గల్య గోత్రుడు. "దశరథరాజనందన చరిత్ర" అనే నిరోష్ఠ్య కావ్యాన్ని రచించాడు. ఇతడు తన కవిత్వంతో ఇబ్రహీం కుతుబ్‌షానే మెప్పించి ముత్యాలహారాలు, గుర్రాలు, మదపు వెల్లగొడుగులు, అగ్రహారాలు కానుకలుగా పొంది సత్కరింపబడ్డాడు. దశరథరాజనందన చరిత్ర అను నిరోష్ఠ రామాయణం, సీతాకళ్యాణం ఇతని ముద్రిత రచనలు. తెలుగులో తొలి చతురర్థి కావ్యం "నలరాఘవ యాదవ పాండవీయం" వ్రాసింది ఇతనే. ఏక కాలంలో నాలుగు కథలను బోధించే ఈ కావ్యం ప్రస్తుతం అలభ్యం. తెలుగులో మొట్టమొదటి నిరోష్ఠ్య కావ్యము కూడా ఇతని ఖాతాలోకి చేరుతుంది. ఇతడు రచించిన దశరథరాజ నందన చరిత్ర తెలుగు సాహిత్యంలో వెలువడిన మొట్టమొదటి నిరోష్ఠ్య కావ్యముగా పరిశోధకులు నిర్ణయించారు. ఇతడే రచించిన బిల్హణీయము అనే మరొక కావ్యంలో చిత్రకవిత్వం, బంధ కవిత్వం కనిపిస్తుంది. ఇంకా ఇతడు రామకృష్ణ విజయము అనే ద్వ్యర్థికావ్యాన్నీ, అనేక శతకాలను రచించాడు. ఇతడి జీవితకాలము క్రీ.శ.1520-1590 అని మరింగంటి కవుల సాహిత్యసేవపై పరిశోధన కావించిన శ్రీరంగాచార్య నిర్ధారించారు. సింగరాచార్యులు అష్టభాషాప్రవీణుడు.తన సోదరుడు మరింగంటి జగన్నాథాచార్యులతో కలిసి జంటగా శతావధానాలు చేసేవాడు. ఇతడు అబ్దుల్ కరీం, ఇబ్రహీం కుతుబ్‌షాల ఆస్థానములో కవిగా ఆశ్రయం పొందాడు.
వీటిలో దశరథరాజనందన చరిత్ర, శుద్ధాంధ్ర నిరోష్ఠ్య సీతాకళ్యాణము, తారకబ్రహ్మ రామశతము తప్ప మిగిలిన రచనలన్నీ ఇప్పుడు లభించుటలేదు.
దశరథరాజనందన చరిత్ర అంతర్జాలంలో తెలుగు పరిశోధన, పొత్తపుగుడిలలో లభిస్తుంది.కరకాచ్ఛిన్న దిగంత శాఖియయి నిర్ఘాతాహతాంగాళియై
హరినాగేంద్ర కరాతి చండ శర ధారాశ్లేష శేషాహి శే
ఖర గండస్థలియై ఘనాఘన తటిద్గర్జాతిరేక స్థితిన్
ధర యెల్లం జడి నిండసాగె జన చింతా కారణ స్థానియై
సురలను దోడుకొంచు నరిసూదనుఁడై తనరారు నిందిరా
ధరుఁడు చెలంగు నీరనిధి తట్టున కేగి నుతించు చుండఁగా
నెఱిఁగి సరోజ లోచనుఁడు నీ సురలుండిన చెంత కేగు దెం
చి రహిని నిల్చినన్ నతిని జేసిరి నిర్జరు లెల్ల నంతటన్!
తెలియక లెస్స సందె తఱి దీర్చఁగ నేఱక ఆకలాన నా
కలి యడిగించ నేఱ గెద గాడిన కాకల నాలి జాలిచే
నిలిచిన దారి నిల్చి గన నేఱక నల్కత లింత లేక చెం
తలఁ దిరగాడ సాగె జడదారియ గారెసరేగి డిందఁగన్
జిగి చన్గట్టసియాడ, తీఱయిన లేచెక్కిళ్ళ చక్కి న్నిగ
న్నిగ లీనంగ, కడాని కంటి సిరి డాల్నిండంగ, కై చిన్నియల్
తెగలై నల్దిస లాని చక్కఁగ చికిల్సేయ, న్నెరా సిగ్గెదం
దగలన్ రానెలఁ జేరి కాళ్ళకడ చెంతన్ సాగిలె న్నాతి దాన్!
దివిజార్యగ్రణి పర్ణశాలకడ కేతేరన్ కృశానుండు గాం
చి వడిం జానకి నాత్మ భార్యల కడన్ శేష స్థలిం దాచి వే
దవతిం గల్పన చేయువాడుగొని సంథన్ లంకకుం బోవు లా
గవితానస్థితి నీదు కీలగు నయోధ్యా రామ! సీతాపతీ!
తన చే నంటిన బ్రహ్మహత్య విడ యత్నం జేమిటన్ లేని రు
ద్రుని సేతు క్షితి రావణార్థము జడాత్ముల్ నిల్పినా రందు రా
వన భూమీ స్థిత మౌని యోషితతి తీవ్ర క్రోధ వాక్యాను వ
ర్తన రూపంబని కాన రేమియు నయోధ్యా రామ! సీతాపతీ!
వద్దిపర్తి పద్మాకర్
వద్దిపర్తి పద్మాకర్ పేరుపొందిన అవధాని మరియు ఆధ్యాత్మిక ప్రవచనకారుడు.
ఇతడు 1966, జనవరి 1న పశ్చిమ గోదావరి జిల్లా, జోగన్నపాలెంలో వద్దిపర్తి చలపతిరావు, శేషమణి దంపతులకు జన్మించాడు. ఇతడు తెలుగు, సంస్కృత భాషలలో ఎం.ఎ. చేశాడు. హిందీ భాషలో సాహిత్యరత్న పట్టాను పొందాడు. బి.యిడి శిక్షణ పూర్తి చేసిన తర్వాత ఏలూరులోని సి.ఆర్.రెడ్డి (కట్టమంచి రామలింగారెడ్డి) కళాశాలలో తెలుగు ఉపన్యాసకుడిగా చేరి 1993 నుండి 2004 వరకు పనిచేశాడు.
ఈయన 1225కి పైగా అష్టావధానాలను, 11 శతావధానాలను, 1 త్రిభాషా సహస్రావధానం చేశాడు. కొండపి మురళీకృష్ణతో కలిసి జంటగా కొన్ని అవధానాలను నిర్వహించాడు. 756 పద్యాలను ఏకబిగిన 207 నిమిషాలలో ధారణ చేసిన ప్రతిభాశాలి.
ఇంతేకాక ఈయన 90 నిమిషాలలో 180పద్యాలను ఆశువుగా చెప్పగలిగిన కవి. ఏలూరు, విశాఖపట్నం, తాడేపల్లిగూడెం, చల్లపల్లి, గుంటూరు, రాజమండ్రి, నరసరావుపేట, హైదరాబాదు, సికిందరాబాదులతో పాటు సింగపూరు, అమెరికా వంటి దేశాలలో కూడా ఇతడు అవధానాలను చేశాడు. ఆగ్రాలోని హిందీ డైరెక్టరేట్‌లో హిందీలో అవధానం చేసి మెప్పించాడు.
ఇతడు వందలాది సాహిత్యరూపకాలలో పాల్గొన్నాడు. భువనవిజయంలో తెనాలి రామకృష్ణుడు, అవధాని విజయంలో చెళ్ళపిళ్ళ వెంకటశాస్త్రి, సుధర్మసభలో నారదుడు వంటి పాత్రలకు వద్దిపర్తి పద్మాకర్ ప్రసిద్ధుడు.
ఇతడు ప్రణవపీఠం స్థాపించి అనేకమంది శిష్యులకు మంత్రోపదేశం చేశాడు. భారత, భాగవత, రామాయణాదులే కాక అష్టాదశ పురణాల గురించి అనర్గళంగా ఉపన్యసించగలడు. ఆంధ్ర, కర్ణాటక, ఉత్తరప్రదేశ్, కేరళ, తమిళనాడు రాష్ట్రాలలోను, నైమిశారణ్యం, శుకస్థల్, బృందావనం, వింధ్యాచలం మొదలైన పుణ్యక్షేత్రాలలోను, సింగపూర్, అమెరికా, దుబాయ్ వంటి దేశాలలోను దేవీభాగవత ప్రవచనాలు, అష్టాదశ పురాణప్రవచనాలు, లలితాసహస్రనామ భాష్యాలు, భాగవత సప్తాహాలు నిర్వహించాడు.
ఇతని పద్యకళా ప్రావీణ్యాన్ని తెలియజేసే ఒక ఉదాహరణ:
పద్యము భారతీసతికి పాదయుగంబునఁబెట్టినట్టి నై 
వేద్యము శ్రోత్రతాజన వివేకము, నవ్య మనోహరమ్ముగా 
చోద్యముఁగొల్పు చుండు, కవిసూరి జనాళికి, పూర్ణ భావ 
సం హృద్యము, పూర్వరాడ్జన వరిష్ఠ విశిష్ఠ వరప్రసాదమున్.
అష్టకాల నరసింహరామశర్మ
అష్టకాల నరసింహరామశర్మ వృత్తిరీత్యా ఉపాధ్యాయుడు. జ్యోతిష శాస్త్రంలో నిష్ణాతుడు. అవధాని, సంస్కృతాంధ్ర పండితుడు, కవి, రచయిత. ఇతనికి అవధాన కళాప్రపూర్ణ, సారస్వత శిరోమణి, బ్రాహ్మీ విభూషణ, కవితా సుధాకర, కవికేసరి మొదలైన బిరుదులు ఉన్నాయి. ఇతడు తెలుగు, సంస్కృత భాషలలో అనేక గ్రంథాలను రచించాడు. ఉపాధ్యాయుడిగా ఇతని సేవలను గుర్తించి ఆంధ్రప్రదేశ్ ప్రభుత్వం గుర్తించి 2003లో ఉత్తమ ఉపాధ్యాయ పురస్కారాన్ని అందజేసింది. ఇతని షష్టిపూర్తి సందర్భంగా 2010లో కుర్తాళం పీఠాధిపతి సిద్ధేశ్వరానంద భారతీ స్వామి ఇతడిని స్వర్ణకంకణంతో సత్కరించాడు. ఇతని అనుయాయులచే కనకాభిషేక, తులాభార సత్కారాలను కూడా పొందాడు.
ఇతడు తన 16వ యేట 1960లో బాసర క్షేత్రాన్ని దర్శించాడు. అప్పుడు 56రోజులపాటు ధ్యానంలో నిమగ్నం కాగా సరస్వతీదేవి కటాక్షించి తన దేవాలయాన్ని నిర్మించవలసినదిగా కోరింది. దేవి ఆదేశానుసారం ఇతడు మెదక్ జిల్లా, అనంతసాగర్ ప్రాంతంలో తన జీవితమంతా వెచ్చించి శ్రీ సరస్వతీ దేవాలయాన్ని నిర్మించాడు.
ఇతడు తన మొదటి అష్టావధానాన్ని నారాయణఖేడ్‌లో అనుకోకుండా పూర్తి చేశాడు. అప్పటి నుండి కొన్ని వందల అవధానాలను నిర్వహించాడు.
అలుగురాజుపల్లి
"అలుగురాజుపల్లి" గుంటూరు జిల్లా మాచెర్ల మండలానికి చెందిన గ్రామం. పిన్ కోడ్ నం. 522 426., ఎస్.టి.డి.కోడ్ = 08642.
న్యూటన్ ఇనిస్టిట్యూట్ ఆఫ్ ఇంజనీరింగ్. 
ఈ గ్రామానికి పోస్టాఫీసు కొప్పునూరులో ఉంది.
పోతురాజుటూరు
"పోతురాజుటూరు" ప్రకాశం జిల్లా అర్ధవీడు మండలానికి చెందిన గ్రామం.
కావూరువారి పాలెం
"కావూరువారి పాలెం" ప్రకాశం జిల్లా చీరాల మండలానికి చెందిన గ్రామం.
పి.ఎస్.ఆర్. ఆంజనేయశాస్త్రి
పి.ఎస్.ఆర్ ఆంజనేయశాస్త్రి సీనియర్ పాత్రికేయుడు. కొంతకాలం తెలుగుదేశం వారపత్రికకు సంపాదక సభ్యులుగా పనిచేశాడు. ఆకాశవాణిలో వార్తలు చదివేవాడు.ఇతడు గండిపడ్డ జీవితాలు అనే కథాసంపుటిని ప్రకటించాడు.
అచల్‌పూర్ రైల్వే స్టేషను
అచల్‌పూర్ రైల్వే స్టేషను మహారాష్ట్రలో అమరావతి జిల్లాలో అచల్‌పూర్ నందు సేవలు చేస్తున్నది.
ఇది దక్షిణ మధ్య రైల్వేలకు చెందిన భువనేశ్వర్ రైల్వే డివిజన్ నుండి నడుపబడుతుంది.
వేముగంటి నరసింహాచార్యులు
వేముగంటి నరసింహాచార్యులు తెలంగాణలోని సిద్ధిపేట ప్రాంతానికి చెందిన విద్వత్కవి. శ్రీవైష్ణవ సాంప్రదాయి.
ఖేడ్ రైల్వే స్టేషను
ఖేడ్ రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 27 మీటర్ల ఎత్తులో ఉంది. ఈ రైలు మార్గము (లైన్) లో అంతకుముందు దివాన్‌ ఖవాటి మరియు తదుపరి స్టేషను అంజనీ.
అంజనీ రైల్వే స్టేషను
అంజనీ రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 24 మీటర్ల ఎత్తులో ఉంది. ఈ రైలు మార్గము (లైన్) లో అంతకుముందు 'ఖేడ్ మరియు తదుపరి స్టేషను చిప్లున్.
కొలాడ్ రైల్వే స్టేషను
కొలాడ్ రైల్వే స్టేషను కొంకణ్ రైల్వే లోని మొదటి రైల్వే స్టేషను. ఇది సముద్ర మట్టానికి 17 మీటర్ల ఎత్తులో ఉంది. ఈ రైలు మార్గము (లైన్ం లోని మునుపటి స్టేషను రోహా రైల్వే స్టేషను. ఇది మధ్య రైల్వే జోను పరిధిలోకి వస్తుంది. దీని తరువాత స్టేషను ఇందాపూర్ మరియు ఇది ఒక హాల్ట్ స్టేషను.
ఈ స్టేషనుకు ఒక ప్లాట్‌ఫారం ఉంది. మొత్తం 6 రైలు బండ్లు ఇక్కడ ఆగుతాయి.
ఇందాపూర్ రైల్వే స్టేషను
ఇందాపూర్ రైల్వే స్టేషను కొంకణ్ రైల్వే లోని హాల్ట్ స్టేషను. ఇది సముద్ర మట్టానికి 20 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను కొలాడ్ మరియు తదుపరి స్టేషను మన్‌గావ్.
గ.సా.భా
గరిష్ఠ సామాన్య భాజకం అంటే రెండుగానీ అంతకంటే ఎక్కువ గానీ సంఖ్యల సామాన్య భాజకంలోని గరిష్ఠ భాజకాన్ని ఆ సంఖ్యల గరిష్ఠ సామాన్య భాజకం అంటారు.
రెండు పూర్ణ సంఖ్యలు A, B ఉన్నాయనుకుందాం. ఇప్పుడు A, B లని రెండింటిని నిశ్శేషంగా భాగించగలిగే కారణాంకాలలో గరిష్ఠ సంఖ్య ఏదో అదే ఈ రెండింటి గసాభా.
ఉదాహరణకి, గసాభా (20, 16) = 4. ఇక్కడ 20 కీ 16 కీ 4 కంటే పెద్దవయిన కారణాంకాలు ఉన్నాయి కాని, రెండింటికి ఉమ్మడిగా ఉన్న కారణాంకాలలో 4 అతి పెద్దది.
దీనిని రెండు రకాలుగా విలువ కట్టవచ్చు:Divisor = విభాజకం = భిన్నంలో హారం = పంచవలసిన భాగాలు
Dividend = విభాజ్యం = భిన్నంలో లవం = పంచవలసిన మొత్తం
Remainder = శేషం = భాగారం చెయ్యగా మిగిలినది = పంచగా మిగిలినది
Quotient = లబ్దం = ఒకొక్కరికి వచ్చిన భాగంవిభాజ్యం = (విభాజకం) * లబ్దం + శేషం
dividend = (divisor) * (quotient) + remainder
ఉదాహరణ1: గసాభా (32, 5) = ?
విభాజ్యం = 32, విభాజకం = 5
32 = 5 * 6 + 2
5 = 2 * 2 + 1
2 = 1 * 2 + 0ఉదాహరణ 2: గసాభా (108, 30) = ?
108 = 30 * 3 + 18
30 = 18 * 1 + 12
18 = 12 * 1 + 6
12 = 6 * 2 + 0ఉదాహరణ 1: గసాభా (24, 18) = ?
24 = 2 * 2 * 2 * 3
18 = 2 * 3 * 324 = 2 * 2 * 2 * 3
18 = 2 * 3 * 3ఇక్కడ 2, 3 ఉమ్మడి కారణాంకాలు. వీటిని గుణించగా 6 వచ్చింది. కనుక 
గసాభా (24, 18) = 6
ఉదాహరణకి పైన చూపిన విభజన పద్ధతిని ఉపయోగించి ఈ దిగువ చూపిన కూట క్రమణిక () రాయవచ్చు:
చిప్లున్ రైల్వే స్టేషను
చిప్లున్ రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 12 మీటర్ల ఎత్తులో ఉంది. చిప్లున్ రైల్వే స్టేషను మహారాష్ట్ర, రత్నగిరి జిల్లా నందలి, చిప్లున్‌లో ఉంది. ఇది కొంకణ్ రైల్వే, రత్నగిరికి చెందినది. కమతే మరియు సవరద పరిసర స్టేషన్లుగా ఉన్నాయి.
సమీప ప్రధాన రైల్వే స్టేషను పూనే జంక్షన్ రైల్వే స్టేషనుగా ఉంది మరియు సమీప విమానాశ్రయం లోహేగావ్ విమానాశ్రయం. మొత్తం 18 ఎక్స్‌ప్రెస్ రైళ్లు ఈ స్టేషను వద్ద ఆగుతాయి.
పోషకాలు
పోషకాలు లేదా పోషక పదార్థాలు అనేవి ఆహారంలోని భాగాలు, అవి జీవి మనుగడకు మరియు పెరుగుదలకు ఉపయోగపడతాయి. పోషకాలు అనేవి రెండు రకాలు అవి స్థూల పోషకాలు మరియు సూక్ష్మ పోషకాలు. పోషకాల యొక్క రెండు రకాలను పర్యావరణం నుంచి పొందవచ్చు. పోషకాలు తీసుకునే పద్ధతులు మొక్కలలో మరియు జంతువులలో భిన్నంగా ఉంటాయి. మొక్కలు నేరుగా వాటి వేర్ల ద్వారా మట్టి నుండి మరియు వాటి ఆకుల ద్వారా వాతావరణం నుండి పోషకాలను తీసుకుంటాయి.
జీవి మనుగడకు మరియు పెరుగుదలకు ఎక్కువ మొత్తంలో అవసరమయ్యే కార్బోహైడ్రేట్లు, ప్రోటీన్లు, కొవ్వులు వంటి పోషకాలను స్థూల పోషకాలు అంటారు.
జీవి మనుగడకు మరియు పెరుగుదలకు తక్కువ మొత్తంలో అవసరమయ్యే విటమిన్లు, ఖనిజ లవణాలు వంటి పోషకాలను సూక్ష్మ పోషకాలు అంటారు.
పోషకాలు (Nutrients), స్థూల పోషకాలు (Macro Nutrients), సూక్ష్మ పోషకాలు (Micro Nutrients), పోషణ (Nutrition)